**הסברי הפסוקים**

**פרשת וארא**

**כיתה ב'1[[1]](#footnote-1)**

**דברי חיזוק על גאולת מצרים.** דגשים: חיזוק באמונה – כמה הגאולה קרובה, כמה ד' אוהב אותנו וחפץ לגאולינו, לא להתרגש ממצבים קשים תוך כדי הגאולה.

פסוקים אלו הם המשך לסוף פרשת שמות. ד' מבשר למשה על כך שהגאולה קרובה, יחד עם זאת ד' מדגיש למשה רביננו שלגאולה יש שלבים, כמו שנראה יש כאן 4 שלבים, וצריך סבלנות. לפעמים, בחלק משלבי הגאולה ישנם גם קשיים (כמו שאנו רואים בגאולה האחרונה, הרחבנו). [**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ב}!)עם ישראל מצפה לגאולה, אך המצב נהיה יותר גרוע, יש כאלו שכבר קשה להם להאמין שזו הגאולה האמיתית. **וַיְדַבֵּר אֱלֹהִים אֶל מֹשֶׁה וַיֹּאמֶר אֵלָיו אֲנִי ה'** - אני ד' שמקיים את ההבטחות שהבטחתי[[2]](#footnote-2). ולכן אין לך מה לדאוג ועם ישראל יגאל.

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ג}!) **וָאֵרָא** – ואתגלה. **אֶל אַבְרָהָם אֶל יִצְחָק וְאֶל יַעֲקֹב בְּאֵל שַׁדָּי** – דיברנו על שמות שונים של ד'. "אל שדי" מבטא את היכולת של ד' לעשות כרצונו – ד' הבטיח לאבות אך עדיין לא קיים את ההבטחה. (ראינו את פסוקי הבטחת הארץ לאבות). **וּשְׁמִי ה' לֹא נוֹדַעְתִּי לָהֶם** – לא הודעתי להם את השם הזה, כי זהו שם שמיוחד לגאולת מצרים. זה השם שמבטא שד' לא רק יכול אלא גם מקיים את ההבטחות.[[3]](#footnote-3)

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ד}!) **וְגַם** – לא רק הבטחתי לאבות אלא גם כרתתי ברית. **הֲקִמֹתִי** – העמדתי. **אֶת בְּרִיתִי אִתָּם לָתֵת לָהֶם אֶת אֶרֶץ כְּנָעַן אֵת אֶרֶץ מְגֻרֵיהֶם אֲשֶׁר גָּרוּ בָהּ** – הארץ בה הם גרו.**[[4]](#footnote-4)** ברית זה יותר מהבטחה, כי ברית מתקיימת בסופו של דבר, ואינה תלויה במעשינו[[5]](#footnote-5)

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ה}!) **וְגַם** – עוד סיבה למה לגאול את ישראל (חוץ מהסיבה לקיים את ההבטחה ואת השבועה. ע"פ רש"י וספורנו). **אֲנִי שָׁמַעְתִּי אֶת נַאֲקַת** - זעקת ותפילת **בְּנֵי יִשְׂרָאֵל אֲשֶׁר מִצְרַיִם מַעֲבִדִים אֹתָם וָאֶזְכֹּר אֶת בְּרִיתִי** – בזכות התפילות אני זוכר את הברית, וגואל את עם ישראל יותר מהר (ספורנו)[[6]](#footnote-6)

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ו}!) **[[7]](#footnote-7)לָכֵן** – בגלל ההבטחה, הברית והתפילה **אֱמֹר לִבְנֵי יִשְׂרָאֵל אֲנִי ה'** – אני מתגלה עכשיו בשם הזה, שם שמבטא את קיום ההבטחות. **וְהוֹצֵאתִי אֶתְכֶם מִתַּחַת סִבְלֹת מִצְרַיִם[[8]](#footnote-8)** – אתם עכשיו עובדים את המצרים ונמצאים תחתם (שהם האדונים שלכם) 1. תפסיקו לעבוד את המצרים (שזה היה בתחילת המכות, ר"ה יא:[[9]](#footnote-9) אוה"ח ועוד). **וְהִצַּלְתִּי אֶתְכֶם מֵעֲבֹדָתָם** – 2. תצאו לגמרי ממצרים. **וְגָאַלְתִּי אֶתְכֶם בִּזְרוֹעַ נְטוּיָה** – בחוזקה, היד של ד' מורמת כדי להטות את המצרים (ע"פ האבע"ז). **וּבִשְׁפָטִים גְּדֹלִים** – בעונשים גדולים (שד' ישפוט אותם). 3. לא רק שהם ישחררו אתכם, אלא הם גם ימותו, וזו גאולה שלימה, כי אין חשש שיחזרו וישעבדו אתכם. זה היה בקריעת ים סוף. [כ"ז בספורנו].[[10]](#footnote-10)

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ז}!) **וְלָקַחְתִּי אֶתְכֶם לִי לְעָם** – 4. במתן תורה, אינכם יוצאים ממצרים ונשארים לבד, אלא אתם תהיו שלי. **וְהָיִיתִי לָכֶם לֵאלֹהִים** – הזכות הכי גדולה שלנו. **וִידַעְתֶּם כִּי אֲנִי ה' אֱלֹהֵיכֶם הַמּוֹצִיא[[11]](#footnote-11) אֶתְכֶם מִתַּחַת סִבְלוֹת מִצְרָיִם** – ואז, כשתראו את המופתים המופלאים האלו, ואת האהבה הגדולה שלי אליכם, תדעו באופן ברור שאני ד' שהוצאתי אתכם (ע"פ הרמב"ן).

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ח}!) **וְהֵבֵאתִי אֶתְכֶם אֶל הָאָרֶץ אֲשֶׁר נָשָׂאתִי אֶת יָדִי** – נשבעתי (כאדם שמרים ידו למעלה בעת השבועה, בא"י על רש"י). **לָתֵת אֹתָהּ לְאַבְרָהָם לְיִצְחָק וּלְיַעֲקֹב וְנָתַתִּי אֹתָהּ לָכֶם מוֹרָשָׁה** – ירושה, לעולמי עד. **אֲנִי ה'** – חוזר 4 פעמים, להדגיש שהכל מד' ובוודאי יהיה.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ט}!) **וַיְדַבֵּר מֹשֶׁה כֵּן אֶל בְּנֵי יִשְׂרָאֵל** – אנו רואים שרק משה מדבר. כנראה שהציווי שאהרן יהיה לפה הוא רק לפעם הראשונה. **וְלֹא שָׁמְעוּ אֶל מֹשֶׁה** – לא קיבלו את דבריו. **מִקֹּצֶר רוּחַ** – מחוסר סבלנות (רמב"ן, ההיפך מאורך רוח). לעם ישראל אין סבלנות לחכות שיעברו כל השלבים הם רוצים את הגאולה עכשיו. **וּמֵעֲבֹדָה קָשָׁה** – מרוב שהם עבדו קשה לא היה להם סבלנות, כי הם רצו שזה כבר יגמר.[[12]](#footnote-12) תיארנו את הקושי של עם ישראל, את זה שאין להם רגע פנוי, את היאוש אחרי התגברות השיעבוד, (משל לעני שאומרים לו – למחר תהיה מלך. ליקוטי רש"י) כמובן, מדובר רק על חלקים מעם ישראל שלא האמינו (אבע"ז).

**צירוף אהרן לגאולת ישראל.** דגשים: נבואת משה רבינו – וידבר ד' אל משה!. החשש הגדול להיכנס לפרעה

הקדמה: סקרנו את השלבים שהיו עד כה: בתחילה ד' שלח רק את משה, משה ביקש שישלח את אהרן, אז ד' שלח את משה ואהרן. משה ואהרן הלכו אל פרעה ופרעה לא שמע אליהם. משה ואהרן הלכו לעם ישראל ועם ישראל האמינו. אח"כ ד' שלח רק את משה לעם ישראל ועם ישראל לא האימנו, עכשיו ד' שולח את משה לפרעה. [**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{י}!) **וַיְדַבֵּר ה' אֶל מֹשֶׁה לֵּאמֹר**[[13]](#footnote-13) – דיברנו על כך שמכאן והלאה פסוק זה חוזר המון פעמים[[14]](#footnote-14). "לאמור" – ד' דיבר למשה שיגיד ל...

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{יא}!) **בֹּא דַבֵּר** – רק אתה. ומה שאמר ד' שמשה ילך יחד עם אהרן זה היה רק בשביל ההליכה הראשונה לפרעה ולעם ישראל (ספורנו, מדרש הגדול ז':ב'). היה צריך לומר לך דבר? אלא – אני אהיה שם ואתה תבא אלי (לקח טוב). **אֶל פַּרְעֹה מֶלֶךְ מִצְרָיִם**  ותגיד לו ש... **וִישַׁלַּח אֶת בְּנֵי יִשְׂרָאֵל מֵאַרְצוֹ[[15]](#footnote-15):**

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{יב}!) **וַיְדַבֵּר מֹשֶׁה לִפְנֵי ה'** – משה התכוון לעשות את שליחות ד', הוא רק אמר לעצמו, שזה מוזר - למה שפרעה ישמע? **לֵאמֹר הֵן** – הרי **בְּנֵי יִשְׂרָאֵל לֹא שָׁמְעוּ אֵלַי** – בגלל שאני ערל שפתים. **וְאֵיךְ יִשְׁמָעֵנִי פַרְעֹה**  - קל וחומר: אם עם ישראל שהם מאמינים בני מאמינים לא האמינו לי, איך יכול להיות שפרעה יאמין, אם עם ישראל שזה לטובתם לא האמינו פרעה יאמין (מדרש רבה)?!.[[16]](#footnote-16) **וַאֲנִי עֲרַל שְׂפָתָיִם[[17]](#footnote-17)** – השפתיים אטומות, בגלל שאני מגמגם זה כאילו שאיני מדבר.[[18]](#footnote-18)

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{יג}!) **וַיְדַבֵּר ה' אֶל מֹשֶׁה וְאֶל אַהֲרֹן** – ד' מקבל את בקשתו של משה ומצרף אליו את אהרן לכל הגאולה. **וַיְצַוֵּם -** ללכת אל (אבע"ז) **אֶל[[19]](#footnote-19) בְּנֵי יִשְׂרָאֵל וְאֶל פַּרְעֹה מֶלֶךְ מִצְרָיִם**  - בשביל ... **לְהוֹצִיא אֶת בְּנֵי יִשְׂרָאֵל מֵאֶרֶץ מִצְרָיִם:**

**ייחוס משה ואהרן.** דגשים: חשיבותם של משה ואהרן כבנים של גדולי האומה ומוסרי התורה. חשיבותו של שבט הכהונה[[20]](#footnote-20) חשיבותו של אהרן כחלק מהגאולה.

הקדמה: הקב"ה בחר במשה ואהרן, כעת התורה מזכירה לנו מי הם ומה גדולתם, התורה מתחילה לפי הסדר עד שמגיעה אליהם. [**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{יד}!) **אֵלֶּה רָאשֵׁי בֵית אֲבֹתָם**  - ראשי המשפחות.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{טז}!) **וְאֵלֶּה שְׁמוֹת בְּנֵי לֵוִי לְתֹלְדֹתָם** – לפי סדר ההולדה שלהם[[21]](#footnote-21).

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{כה}!) **וְאֶלְעָזָר בֶּן אַהֲרֹן לָקַח לוֹ מִבְּנוֹת פּוּטִיאֵל** – אשת אליעזר היתה מצאצאי יתרו ויוסף. האמא מיתרו והאבא מיוסף או להיפך (שפ"ח).

שרטטנו על הלוח את המשפחולוגיה, והדגשנו את: יעקב, לוי, קהת, עמרם, משה ואהרן (ואח"כ גם אלעזר ופנחס). שמנו לב שרק על לוי קהת ועמרם כתוב את שנות חייהם, ואמרנו שכנראה זה בגלל חשיבותם (ועיין רש"י), וכן רק על עמרם אהרן ואלעזר כתוב עם מי התחתנו[[22]](#footnote-22).

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{כו}!) **הוּא** – מפאת אהבתם זה את זה נקראו בלשון של אדם אחד[[23]](#footnote-23). **אַהֲרֹן וּמֹשֶׁה** – מי שייחסנו עד עכשיו – שיש להם אבא וסבא כ"כ צדיקים – הם אלו שגואלים את ישראל ממצרים. **אֲשֶׁר אָמַר ה' לָהֶם הוֹצִיאוּ אֶת בְּנֵי יִשְׂרָאֵל מֵאֶרֶץ מִצְרַיִם עַל צִבְאֹתָם** – בצבאותם, עם כל השבטים. צבא זה המון המון אנשים.[[24]](#footnote-24)

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{כז}!) **הֵם הַמְדַבְּרִים אֶל פַּרְעֹה מֶלֶךְ מִצְרַיִם** – שהולכים לדבר איתו עם כל הסכנה. **לְהוֹצִיא אֶת בְּנֵי יִשְׂרָאֵל מִמִּצְרָיִם הוּא מֹשֶׁה וְאַהֲרֹן** –בגלל ששניהם חשובים אותו דבר כתוב פעם את זה ראשון ופעם את זה ראשון[[25]](#footnote-25). אף שמשה עשה את עיקר ההוצאה אהרן גם עיקר ולכן כתבו ראשון. ואף שבעיקר אהרן דיבר משה נחשב גם עיקר. וזה כוונת רש"י ששקולים היו, שלעניין ההוצאה שניהם נחשבים עושים הכל. [כך באר ר' חיים מבריסק, וכך הוא בתורה תמימה וכן בכלי יקר].

**חזרה על מינוי אהרן וציווי ד' לגאול את ישראל.** דגשים: חשיבותו של משה מול פרעה כשר ושופט. ד' מאפשר גם לפרעה לחזור בתשובה ולצורך זה עושה את האותות. מטרת המכות – להודיע בעולם שד' הוא המושל והוא האלוקים של עם ישראל.

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{כח}!) **וַיְהִי בְּיוֹם דִּבֶּר ה' אֶל מֹשֶׁה בְּאֶרֶץ מִצְרָיִם** – התורה חוזרת על מה שכתוב לפני כן, שכיוון שהפסקנו בייחוס צריך לחזור[[26]](#footnote-26)

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{כט}!) **וַיְדַבֵּר ה' אֶל מֹשֶׁה לֵּאמֹר אֲנִי ה'** – שנאמן לקיים הבטחתי. **דַּבֵּר אֶל פַּרְעֹה מֶלֶךְ מִצְרַיִם אֵת כָּל אֲשֶׁר אֲנִי דֹּבֵר אֵלֶיךָ** – פסוק י"א.

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{ל}!) **וַיֹּאמֶר מֹשֶׁה לִפְנֵי ה' הֵן אֲנִי עֲרַל שְׂפָתַיִם וְאֵיךְ יִשְׁמַע אֵלַי פַּרְעֹה**[[27]](#footnote-27) – פסוק י"ב. יש כאן חזרה לקראת המשך הסיפור. אלא שפסוק י"ג כתוב כאן בהרחבה:[[28]](#footnote-28)

פרק ז' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{א}!) **וַיֹּאמֶר ה' אֶל מֹשֶׁה רְאֵה** – שים ליבך לכך ש... **נְתַתִּיךָ אֱלֹהִים לְפַרְעֹה** – כמו שר שלו, מחליט עליו, ודן אותו (כ"נ כוונת רש"י[[29]](#footnote-29)). פרעה מרגיש שהוא הכי חשוב, יתברר שמשה יותר ממנו (ע"פ המדרש). **וְאַהֲרֹן אָחִיךָ יִהְיֶה נְבִיאֶךָ** – הדובר שלך, המתורגמן שלך. שיאמר את הדברים שלך וירחיב אותם בצורה מובנת וברורה. נביא זה מלשון מדבר.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{ב}!) **אַתָּה תְדַבֵּר אֵת כָּל אֲשֶׁר אֲצַוֶּךָּ** – תגיד לפרעה בדיוק מה שאומר אליך, בלי תוספות והסברים. **וְאַהֲרֹן אָחִיךָ יְדַבֵּר אֶל פַּרְעֹה -** בהרחבה ובצורה מובנת. עד שהוא ישלח... **וְשִׁלַּח אֶת בְּנֵי יִשְׂרָאֵל מֵאַרְצוֹ:**

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{ג}!) **וַאֲנִי אַקְשֶׁה** – אחזק **אֶת לֵב פַּרְעֹה** – פרעה יקבל מכות כואבות מאוד, שבדרך הגיונית היה לו לשלוח את ישראל, שהלב שלו (הרצון) יסכים, אך יהיה לו לב קשה והוא לא יסכים [כי הרי הוא לא באמת חזר בתשובה, ולא מגיע לו שד' יסלח לו. ע"פ רמב"ן וספורנו][[30]](#footnote-30). **וְהִרְבֵּיתִי אֶת אֹתֹתַי וְאֶת מוֹפְתַי בְּאֶרֶץ מִצְרָיִם** – אות זה סימן. [כמו אותיות א' ב'..], זה סימנים שיש ד' והוא אלוקי ישראל ואוהב אותם ודואג להם. מופת זה דבר מופלא, לא הגיוני (רמב"ן).

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{ד}!) **וְלֹא יִשְׁמַע אֲלֵכֶם פַּרְעֹה** – עד ש... **וְנָתַתִּי אֶת יָדִי בְּמִצְרָיִם**  - אכה את מצרים בידי (אבע"ז), בכוחי – מכת בכורות וקריעת ים סוף. **וְהוֹצֵאתִי אֶת צִבְאֹתַי** – הקבוצה שלי, העם שלי. **אֶת עַמִּי בְנֵי יִשְׂרָאֵל מֵאֶרֶץ מִצְרַיִם בִּשְׁפָטִים גְּדֹלִים** – אוציא אותם דרך זה שאשפוט את המצרים.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{ה}!) **וְיָדְעוּ מִצְרַיִם כִּי אֲנִי ה'** – זאת הסיבה שהיה צריך מופתים וד' לא גאל ברגע אחד. אנו רואים שד' רוצה שגם הגויים ידעו מי ד'. בתחילה פרעה אמר "לא ידעתי את ד' ", ובסוף ידע (רשב"ם). **בִּנְטֹתִי** – כשאטה **אֶת יָדִי עַל מִצְרָיִם** – איך הם ידעו? דרך זה שיראו שאני מרים את ידי בשביל להכות את מצרים (ביטוי, כמו אדם שמרים את ידו על מנת להכות כך ד' יכה את המצרים). **וְהוֹצֵאתִי אֶת בְּנֵי יִשְׂרָאֵל מִתּוֹכָם** – ושאני מוציא את בנ"י. כך גם לפני 235 שנים, פרעה שהיה אז ראה שרק לו ולמשפחתו יש נגעם ולשרה לא, כך ידע שיש ד' שאוהב ודואג לבניו ולעמו.

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{ו}!) **וַיַּעַשׂ מֹשֶׁה וְאַהֲרֹן** – לשון יחיד, כי הם אחד. **כַּאֲשֶׁר צִוָּה ה' אֹתָם**  - שמשה ידבר ואהרן יתרגם (ספורנו). **כֵּן עָשׂוּ** – ולא שינו שום דבר. ועשו זאת בזריזות אפילו שהם מבוגרים (ספורנו), כמו שנלמד בפסוק הבא.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{ז}!) **וּמֹשֶׁה בֶּן שְׁמֹנִים שָׁנָה וְאַהֲרֹן בֶּן שָׁלֹשׁ וּשְׁמֹנִים שָׁנָה בְּדַבְּרָם אֶל פַּרְעֹה** – עשינו חשבון שאם משה בן שמונים והיו במדבר 40 שנה והוא נפטר בן 120, אז כל המכות עד יציאת מצרים ארכו לא יותר משנה.

**אות התנין.** דגשים: ד' יכל לעשות לעם ישראל כנפיים וכך יעזבו את מצרים. אלא שד' רצה שהמצרים ידעו מי זה ד', ושהוא אוהב את עם ישראל ושהוא יכול לעשות בטבע כרצונו. וכך היה אות התנין. אך אח"כ כל האותות היו על ידי מכות, עונש למצרים – "ואת הגוי אשר יעבודו דן אנוכי". גם דיברנו על ניסי ד' לעומת ההמצאות של החרטומים.

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{ח}!) **וַיֹּאמֶר ה' אֶל מֹשֶׁה וְאֶל אַהֲרֹן** – יש סתירה, בפסוק ט' כתוב שד' דיבר רק עם משה? אומר האוה"ח שכיוון שזה מיועד לשניהם, נחשב כאילו דיבר גם עם אהרן. **לֵאמֹר:**

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{ט}!) **כִּי**  - כאשר **יְדַבֵּר אֲלֵכֶם פַּרְעֹה לֵאמֹר תְּנוּ לָכֶם מוֹפֵת** – דבר מופלא (רמב"ן), סימן שד' ברא את העולם, ושהוא אוהב ועושה למען עם ישראל. למה כתוב 'לכם' ולא תנו לי מופת? אומר פרעה – המופת הוא לא בשבילי, אני לא מאמין, זה בשבילכם (לענ"ד).[[31]](#footnote-31) **וְאָמַרְתָּ אֶל אַהֲרֹן קַח אֶת מַטְּךָ[[32]](#footnote-32) וְהַשְׁלֵךְ לִפְנֵי פַרְעֹה יְהִי לְתַנִּין** – לנחש מסוכן (כלי יקר)[[33]](#footnote-33).

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{י}!) **וַיָּבֹא מֹשֶׁה וְאַהֲרֹן** – נחשבים כאדם אחד מפני אהבתם זה את זה, ושהם שליחים לדבר אחד. **אֶל פַּרְעֹה וַיַּעַשׂוּ כֵן כַּאֲשֶׁר צִוָּה ה'** – אומר האוה"ח שלא עשו בשביל דברים אחרים (כבוד וכדומה), אלא רק בשביל לעשות רצון ד'. **וַיַּשְׁלֵךְ אַהֲרֹן אֶת מַטֵּהוּ**  - כי היה גם לאהרן מטה (אבע"ז[[34]](#footnote-34)) **לִפְנֵי פַרְעֹה וְלִפְנֵי עֲבָדָיו**  - העבדים החשובים. **וַיְהִי לְתַנִּין:**

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{יא}!) **וַיִּקְרָא גַּם פַּרְעֹה** – פרעה ראה מה שעשה אהרן והתחיל לצחוק כמו תרנגול (מדרש) – מה הבעיה? כל תינוק בן 4 יודע לעשות כן! גם אשתי יודעת לעשות זאת (מדרש[[35]](#footnote-35)), ואז הוא קרא לחרטומים. **לַחֲכָמִים** – מבינים בחכמת המזלות וכדומה. **וְלַמְכַשְּׁפִים** – שעושים אחיזת עיניים. (אבע"ז). **וַיַּעֲשׂוּ גַם הֵם חַרְטֻמֵּי מִצְרַיִם** – שם כולל לחכמים ולמכשפים (רמב"ן), תיב"ע אומר שהיו אלו התלמידים של בלעם הרשע יָנוּס וְיַמְבְּרִיס. **בְּלַהֲטֵיהֶם**  - מלשון להט, ברק, מהירות, אחיזת עיניים (אבע"ז). **כֵּן** – הם כמובן לא באמת הפכו את המטה לתנין, אלא עשו כאילו זה נהפך לתנין, [ע"פ ספורנו, אבע"ז, אוה"ח בפסוק כ"א, רס"ג ,מלבי"ם רב פפא בסנהדרין סז]. לא תיארנו איך הם עשו זאת, אמרתי שזה דרכים שאנחנו לא מכירים היום, של כל מיני כישופים. לילדים היו כל מיני רעיונות.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{יב}!) **וַיַּשְׁלִיכוּ אִישׁ מַטֵּהוּ** – כל אחד את המטה שלו. **וַיִּהְיוּ לְתַנִּינִם וַיִּבְלַע מַטֵּה אַהֲרֹן אֶת מַטֹּתָם** – לאחר שהפכו התנינים למטות. וזה היה נס גדול יותר. המטה נשאר רזה כמו שהיה אפילו שהיו שם עשרות ואולי מאות מטות (מדרש). החרטומים הפסידו את המטות והם צריכים מטות חדשים. פרעה נבהל – מי יודע, אולי הוא יאכל גם את הכסא שלי (מדרש), פרעה מבין שיש פה משהו מיוחד, ובכל זאת:

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{יג}!) **וַיֶּחֱזַק לֵב פַּרְעֹה**  - הרצון של פרעה היה חזק, ולא הסכים לשנות את דעתו. **וְלֹא שָׁמַע אֲלֵהֶם** – אלא אמר שזה היה כישוף. **כַּאֲשֶׁר דִּבֶּר ה'** – היתה לפרעה הזדמנות לחזור בתשובה, וכיוון שלא שב מעכשיו מתחילים המכות.

**מכת דם - התראה.**

[**(יד)**](file:///C:\תורת%20אמת%20-%20352\Temp\his_temp_1_2.htm#שמות פרק-ז-{יד}!)**וַיֹּאמֶר ד' אֶל מֹשֶׁה כָּבֵד לֵב פַּרְעֹה[[36]](#footnote-36)** – פרעה עקשן. יש לו לב קשה. **מֵאֵן** – סרבן. **לְשַׁלַּח הָעָם:**

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{טו}!) **לֵךְ אֶל פַּרְעֹה בַּבֹּקֶר הִנֵּה יֹצֵא הַמַּיְמָה** – למי היאור, (אולי רצה להעלות את הנילוס לרגליו (חזקוני). הבאנו את המדרש שאמר שהוא אלוהים והלך ליאור להתפנות. **וְנִצַּבְתָּ לִקְרָאתוֹ** – ועמדת מולו. עמידה יציבה ללא פחד[[37]](#footnote-37). **עַל שְׂפַת הַיְאֹר וְהַמַּטֶּה אֲשֶׁר נֶהְפַּךְ לְנָחָשׁ** – במופת התנין[[38]](#footnote-38). (הזכרנו את המדרש שהיה זה המטה של יהודה עם תמר ושל יעקב שאמר "כי במקלי"). **תִּקַּח בְּיָדֶךָ** – בכדי להכות בו על היאור[[39]](#footnote-39).

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{טז}!) **וְאָמַרְתָּ אֵלָיו ה' אֱלֹהֵי הָעִבְרִים שְׁלָחַנִי אֵלֶיךָ לֵאמֹר שַׁלַּח אֶת עַמִּי וְיַעַבְדֻנִי בַּמִּדְבָּר** – יקריבו לי קורבנות (כך לא הזכיר במפורש לכמה זמן). **וְהִנֵּה לֹא שָׁמַעְתָּ עַד כֹּה** – עד עכשיו.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{יז}!) **כֹּה[[40]](#footnote-40)**  - כך **אָמַר ה' בְּזֹאת תֵּדַע** – בזה האות (יב"ע). **כִּי אֲנִי ה'** – מטרת האות כדי שתדע שאני ד', אך בגלל שאינך שומע אתה תלמד את זה בדרך של מכות. **הִנֵּה אָנֹכִי מַכֶּה** – אמנם אהרן מכה, אך זה בשליחותו של משה, וזה נחשב כאילו הוא מכה (בדומה לזה באבע"ז). **בַּמַּטֶּה אֲשֶׁר בְּיָדִי עַל הַמַּיִם אֲשֶׁר בַּיְאֹר וְנֶהֶפְכוּ לְדָם:**

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{יח}!) **וְהַדָּגָה** – מין הדגים (אבע"ז). כלומר – כל הדגים. **אֲשֶׁר בַּיְאֹר תָּמוּת וּבָאַשׁ הַיְאֹר** – הסריח היאור מהדגים המתים או מהריח של הדם.[[41]](#footnote-41) **וְנִלְאוּ מִצְרַיִם**  - המצרים יתעייפו. הם ינסו בכל מיני צורות להפוך את הדם למים או למצוא מים אחרים, והם לא יצליחו עד שהם יתעייפו[[42]](#footnote-42). **לִשְׁתּוֹת מַיִם מִן הַיְאֹר** – לא מפורש, אך כמובן משה ואהרן עשו את ציווי ד' והתרו בפני פרעה. מטרת ההתראה היא לאפשר לפרעה לשוב בתשובה. (שמות רבה ט':ט').

**מכת דם.** דגשים: תיארנו במילים קצרות את הפלא הגדול שקרה: מצרי באמצע לשתות ופתאום המים נהפכו לדם. המצרים מבינים שיש פה משהו מופלא מאוד. סיפרנו את המדרש שקנו מים מהיהודים. תיארנו שאדון שעד כה היה מכה את העברי היה צריך לבקש ממנו מים בתשלום, דבר זה גרם למצרים להבין את ערכם של בני ישראל, ומאותו יום לא העיזו המצרים לשעבד את בני ישראל. תיארנו גם את השמחה הגדולה של עם ישראל בגאולה ואת החזרה שלהם בתשובה אט אט.

הקדמה: תיארנו את העינויים הגדולים שעוברים עם ישראל במצרים. את ההבטחה של משה ואהרן ואת העינויים היותר קשים שהיו אחר כך. סיפרנו על 'שמואל' שהמצרי נותן לו כל הזמן עבודות מבזות. יום אחד המצרי דם בבקר ולוקח את הדלי עם המים, מדליק אש ורוצה להרתיח את המים. הוא לא מבין למה הצבע שלהם קצת מוזר. הוא מחמם לו מים, לפני שהוא שותה הוא מברך: "ברוך אתה היאור..." (אמרנו שמהיאור מגיע להם הכל), וכשהוא שותה הוא מגלה שזה דם. הוא מבקש משמואל שייקח לו מים מהבאר, גם המים האלו עם דם, הוא הולך ליאור, ומגלה שם המון מצרים מעוצבנים שהכל דם. הוא הולך ליאור שם הוא רואה המון מכשפים מנסים לעשות כישופים להחזיר את הדם למים ללא הצלחה (הם מבויישים לראות איך לאלוהים שלהם יש ריח נורא כמו של נבלה, מדרש הגדול). בד בבד תיארנו את שמואל מה הוא מרגיש – הוא אביו וסבו נולדו להיות עבדים, בשבתות הם היו לומדים על 'פקד פקדתי', ועל שעתידה להיות גאולה, והנה לפתע הגאולה מתחילה, איזו הרגשה נפלאה, עד עכשיו היהודים היו למטה, וכעת הם עולים למעלה! המשכנו לתאר את המדרש של שהמצרי קונה מים מהיהודי, ובכך היהודים מתעשרים (מדרש), ובעיקר היהודים כבר לא מרגישים עבדים נרצעים, המצרים לא מעיזים להעביד אותם עוד, ומעתה הם לא עובדים[[43]](#footnote-43), והתקיים הלשון הראשון מ4 לשונות: "והוצאתי אתכם מעבודתם".

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{יט}!) **וַיֹּאמֶר ה' אֶל מֹשֶׁה אֱמֹר אֶל אַהֲרֹן קַח מַטְּךָ** – את המטה של אהרן, ונראה שהיה להם מטה אחד. **וּנְטֵה יָדְךָ** – תרים את היד עם המטה ותכה את היאור (כ"נ הפשט).[[44]](#footnote-44). **עַל מֵימֵי מִצְרַיִם** – כלל, כאן יש נקודותים. **עַל נַהֲרֹתָם** – נהרות טבעיים היוצאים מן הנילוס. **עַל יְאֹרֵיהֶם** – תעלות בידי אדם שמושכים מים מן הנילוס אל השדות. **וְעַל אַגְמֵיהֶם** – בריכות ממטר שיורד קצת במצרים (אבע"ז). **וְעַל כָּל מִקְוֵה מֵימֵיהֶם** – מעיינות ובורות. **וְיִהְיוּ דָם וְהָיָה דָם בְּכָל אֶרֶץ מִצְרַיִם וּבָעֵצִים וּבָאֲבָנִים** – ואפילו במים שבכלי העץ והאבן.למה ד' לא בקש ממשה? כי היאור הציל את משה, ויש כאן הכרת הטוב.

[**(כ)**](file:///C:\תורת%20אמת%20-%20352\Temp\his_temp_1_2.htm#שמות פרק-ז-{כ}!)**וַיַּעֲשׂוּ כֵן מֹשֶׁה וְאַהֲרֹן כַּאֲשֶׁר צִוָּה ד' וַיָּרֶם** – אהרן **בַּמַּטֶּה וַיַּךְ אֶת הַמַּיִם אֲשֶׁר בַּיְאֹר לְעֵינֵי פַרְעֹה וּלְעֵינֵי עֲבָדָיו** – משה חיכה שהעבדים יבואו כדי שיראו גם הם שמשה ואהרן הם העושים את המופת הגדול. **וַיֵּהָפְכוּ כָּל הַמַּיִם אֲשֶׁר בַּיְאֹר לְדָם:**

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כא}!) **וְהַדָּגָה אֲשֶׁר בַּיְאֹר מֵתָה** – ראיה שזה דם באמת, עם תכונות של דם[[45]](#footnote-45). (ספורנו, מדרש). **וַיִּבְאַשׁ הַיְאֹר** – מהריח של הדגים ומהריח של הדם (מדרש שכל טוב). **וְלֹא יָכְלוּ מִצְרַיִם לִשְׁתּוֹת מַיִם מִן הַיְאֹר וַיְהִי הַדָּם בְּכָל אֶרֶץ מִצְרָיִם** – ולא רק ביאור.

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כב}!) **וַיַּעֲשׂוּ כֵן חַרְטֻמֵּי מִצְרַיִם בְּלָטֵיהֶם** – בלחש, אמרו כל מיני דברים בלחש, הם לקחו מים שקנו מהיהודים (אוה"ח), והפכו אותם לדם, שכאילו הם עושים את המים לדם. אך כאן זה היה רק נראה כמו דם, ולכן הדגים לא היו מתים בדם הזה (ספורנו). **וַיֶּחֱזַק לֵב פַּרְעֹה וְלֹא שָׁמַע אֲלֵהֶם כַּאֲשֶׁר דִּבֶּר ה':**

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כג}!) **וַיִּפֶן פַּרְעֹה** – פנה לצד השני, הלך. **וַיָּבֹא אֶל בֵּיתוֹ וְלֹא שָׁת לִבּוֹ** – לא שם ליבו, לא התייחס. **גַּם לָזֹאת** – גם לתנין וגם לדם. פרעה אמר להם – באתם להראות לי שגם אתם יודעים לעשות כישופים?! כל מצרים מלאה כישופים!![[46]](#footnote-46)

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כד}!) **וַיַּחְפְּרוּ כָל מִצְרַיִם סְבִיבֹת הַיְאֹר** – מסביב ליאור. **מַיִם לִשְׁתּוֹת**  - בשביל שיהיה להם מים לשתות. הם חשבו שאולי משה ואהרן הפכו לדם רק את המים הגלויים, ולא הנסתרים במעבה האדמה (מדרש). המצרים חיפשו וזה לא עזר להם (רבינו בחיי, מדרש)[[47]](#footnote-47) **כִּי לֹא יָכְלוּ לִשְׁתֹּת מִמֵּימֵי הַיְאֹר** – ולכן היו צריכים לחפור.

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כה}!) **וַיִּמָּלֵא שִׁבְעַת יָמִים** – עברו שבעת ימים של המכה. כי כל מכה היתה חודש - שלושה שבועות התראה ושבוע מכה[[48]](#footnote-48). **אַחֲרֵי הַכּוֹת ה' אֶת הַיְאֹר:**

**מכת צפרדע - התראה.** דגשים: דיברנו על כך שהמכה הזאת יותר קשה, כי זה לא שחסר לאדם משהו, אלא הצפרדעים מגיעות אליו ופוגעות בו. כמובן לא הרחבנו בתיאורים...

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כו}!) **וַיֹּאמֶר ה' אֶל מֹשֶׁה בֹּא**  **אֶל פַּרְעֹה** – לא ליאור, אלא לתוך ביתו, ובאמת משה נכנס לארמון פרעה בלי קבלת רשות, והוא לא פחד מכל השומרים שם, כמו שאמר לו ד' "נתתיך אלוקים לפרעה", משה הוא המחליט על פרעה. **וְאָמַרְתָּ אֵלָיו כֹּה אָמַר ה' שַׁלַּח אֶת עַמִּי וְיַעַבְדֻנִי:**

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כז}!) **וְאִם מָאֵן** – לא כתוב ממאן, מלשון מסרב, אלא מאן מלשון סרבן. (כמו ההבדל בין מנגן ונגן, מצייר לציר, משקר לשקרן). **אַתָּה לְשַׁלֵּחַ הִנֵּה אָנֹכִי נֹגֵף אֶת כָּל גְּבוּלְךָ**  - מכה את כל הגבול של מצרים, את כל השטח של מצרים, כל ארץ מצרים עד הגבול – הקצה שלה. **בַּצְפַרְדְּעִים** - דווקא את הגבול שלך. היתה מריבה בין מצרים לכוש אפה הגבול, ובזכות הצפרדעים ידעו אפה הגבול, וכך הצפרדעים עשו שלום בין כוש למצרים (מדרש).

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כח}!) **וְשָׁרַץ הַיְאֹר**  - יצא מן היאור המון[[49]](#footnote-49) ('שרץ' מילה מושאלת, כמו דגה ששורצת המון דגים) **צְפַרְדְּעִים וְעָלוּ וּבָאוּ בְּבֵיתֶךָ** – קודם כל בבית שלך, כי אתה הכי אשם. משה לא פחד להגיד זאת לפרעה. **וּבַחֲדַר מִשְׁכָּבְךָ וְעַל מִטָּתֶךָ וּבְבֵית עֲבָדֶיךָ וּבְעַמֶּךָ וּבְתַנּוּרֶיךָ** – פלא עצום שהצפרדעים שצריכים לחות של מים יחיו ביבשה (מלבי"ם[[50]](#footnote-50)), ולא רק זה אלא אפילו במקום חם כמו בתנור. **וּבְמִשְׁאֲרוֹתֶיךָ** – בכלים בהם נותנים בצק (רשב"ם[[51]](#footnote-51)).

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ז-{כט}!) **וּבְכָה**  - בתוכך, בתוך הגוף שלך[[52]](#footnote-52). **וּבְעַמְּךָ וּבְכָל עֲבָדֶיךָ יַעֲלוּ הַצְפַרְדְּעִים** – הזכרנו שבנוסף לצרה הגדולה שהצפרדעים מגיעים לכל מקום גם יש להם רעש נוראי (עשינו ניסוי בכיתה).

**מכת צפרדע.** דגשים:

פרק ח' [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-ח-{א}!)**וַיֹּאמֶר ד' אֶל מֹשֶׁה אֱמֹר אֶל אַהֲרֹן** – למה אהרן? משה מכיר טובה ליאור אפילו שהוא דומם (היאור הציל אותו בכך ששם הוא נשמר, כשלא יכל להיות יותר בבית. ואמנם אהרן לא היכה על היאור, אך נראה שס"ס המכה היתה ביאור, וזו קללה ליאור). **נְטֵה אֶת יָדְךָ בְּמַטֶּךָ** – הרם את ידך עם המטה. **עַל הַנְּהָרֹת** **עַל הַיְאֹרִים וְעַל הָאֲגַמִּים** – לכיוון הנהרות היאורים והאגמים[[53]](#footnote-53), כלומר לארבע רוחות השמים (אבע"ז). **וְהַעַל** – ועל ידי זה תעלה **אֶת הַצְפַרְדְּעִים עַל אֶרֶץ מִצְרָיִם****:**

**[(ב)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-ח-{ב}!) וַיֵּט אַהֲרֹן אֶת יָדוֹ** – וירם אהרן את ידו עם המטה. **עַל מֵימֵי מִצְרָיִם וַתַּעַל הַצְּפַרְדֵּעַ**  - מין הצפרדע, כמו "הדגה". והכוונה המון צפרדעים. הילדים חזרו והזכירו את המדרש שצפרדע אחת עלתה והיכו בה. **וַתְּכַס אֶת אֶרֶץ מִצְרָיִם** – כמו שמיכה.[[54]](#footnote-54)

[**(ג)**](file:///C:\תורת%20אמת%20-%20352\Temp\his_temp_1_2.htm#שמות פרק-ח-{ג}!)**וַיַּעֲשׂוּ כֵן הַחֲרְטֻמִּים בְּלָטֵיהֶם** – אמרו כל מיני לחשים. **וַיַּעֲלוּ אֶת הַצְפַרְדְּעִים עַל אֶרֶץ מִצְרָיִם** – צפרדעים קיימים. לא בראו חדשים.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{ד}!) **וַיִּקְרָא פַרְעֹה לְמֹשֶׁה וּלְאַהֲרֹן** – המכה הזאת הייתה קשה מקודמתה, ולא יכל פרעה לסבול אותה. **וַיֹּאמֶר הַעְתִּירוּ אֶל ה'** – הרבו בתפילה לד'. **וְיָסֵר הַצְפַרְדְּעִים מִמֶּנִּי וּמֵעַמִּי** – קודם כל ממני, פרעה חשב בעיקר על עצמו. **וַאֲשַׁלְּחָה אֶת הָעָם וְיִזְבְּחוּ לַה'** – פרעה מבין שזה לא יעזור לו לבקש מהחרטומים, הם לא יכולים לבטל את המכה (אבע"ז), לכן הוא קורא למשה ולאהרן שיסירו את המכה, הוא אומר שהוא ישלח את העם, אך מסתבר שבאמת הוא לא מתכוון לזה, כפי שנראה. קושי המכה היה לא רק במה שהם עוללו למצרים אלא גם ברעש החזק (שמות רבה י':ו')

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{ה}!) **וַיֹּאמֶר מֹשֶׁה לְפַרְעֹה הִתְפָּאֵר עָלַי[[55]](#footnote-55)** – תנסה להתפאר עלי (על ד'), הראה את כוחך, האם אתה יכול לומר משהו שד' לא יצליח לעשותו. **לְמָתַי אַעְתִּיר לְךָ -** אתפלל לד' בשבילך. **וְלַעֲבָדֶיךָ וּלְעַמְּךָ לְהַכְרִית**  - להמית **הַצֲפַרְדְּעִים מִמְּךָ וּמִבָּתֶּיךָ** – אני אתפלל עכשיו, למתי אתה רוצה שאתפלל שימותו הצפרדעים? **רַק בַּיְאֹר תִּשָּׁאַרְנָה** – אבל גם כשאני אתפלל, הצפרדעים לא ימותו לגמרי, הם ישארו ביאור, למה? לזיכרון שקיבלתם את מכת הצפרדעים (מדרש שכל טוב). על איזה צפרדעים מדובר? על אלו שעדיין לא יצאו מהיאור, או על אלו שהיו בתנורים, שד' הציל אותם והחזיר אותם ליאור (מדרש תהילים כ"ח). תיארנו שמשה אומר תפרעה הרי אתה האלוהים של היאור – נראה אם תצליח להמית את הצפרדעים הנותרים (מנחה בלולה).

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{ו}!) **וַיֹּאמֶר** – פרעה **לְמָחָר**  - פרעה חשב שבדיוק נגמרה המכה, ומשה מצפה שהוא יגיד 'עכשיו'. אמר פרעה לעצמו – אני אגיד לו למחר, והמכה תסתיים היום, וזה יוכיח שהוא סתם מכשף.[[56]](#footnote-56) (אבע"ז). אנו רואים שכדי לבזות את משה הוא היה מוכן שכל העם שלו יסבול עוד יום. (אביהם של ישראל). **וַיֹּאמֶר** – משה **כִּדְבָרְךָ** – אני אעשה כמו שדיברת. **לְמַעַן תֵּדַע כִּי אֵין כַּה' אֱלֹהֵינוּ** – זה עיקר מה שמשה רוצה ללמד את פרעה ואת כל המצרים.אין כמו ד', והוא אלוקינו.

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-ח-{ז}!) **וְסָרוּ הַצְפַרְדְּעִים מִמְּךָ[[57]](#footnote-57)** **וּמִבָּתֶּיךָ וּמֵעֲבָדֶיךָ וּמֵעַמֶּךָ רַק בַּיְאֹר תִּשָּׁאַרְנָה:**

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{ח}!) **וַיֵּצֵא מֹשֶׁה וְאַהֲרֹן מֵעִם פַּרְעֹה** – התרחק מהארמון למקום שאין ע"ז. **וַיִּצְעַק מֹשֶׁה אֶל ה'** – משה התפלל בחזקה. שהרי הוא אמר לפרעה מעצמו שהמכה תגמר מחר, והתפלל לד' שכך יהיה (אבע"ז), כדי לקדש שמו של ד' בעולם שכל מה שמשה אומר מתקיים (ע"פ המדרש) וכמו כן הוא אמר שהצפרדעים ישארו ביאור (ספורנו)[[58]](#footnote-58). **עַל דְּבַר הַצְפַרְדְּעִים** – בעניין הצפרדעים. **אֲשֶׁר שָׂם לְפַרְעֹה:**

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{ט}!) **וַיַּעַשׂ ה' כִּדְבַר מֹשֶׁה** – צדיק גוזר והקב"ה מקיים. **וַיָּמֻתוּ הַצְפַרְדְּעִים מִן הַבָּתִּים מִן הַחֲצֵרֹת וּמִן הַשָּׂדֹת** – אנו רואים שגם בשדות היו צפרדעים. אבל הצפרדעים שהיו בתנורים לא מתו, ומכאן למדו חנניה מישאל ועזריה שמי שמוסר נפשו למען קידוש השם לא ימות.[[59]](#footnote-59)

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{י}!) **וַיִּצְבְּרוּ אֹתָם** – ויאספו אותם. **חֳמָרִם חֳמָרִם** – ערמות ערמות. כל אחד אסף 4 ערימות (שמות רבה י':ו'). **וַתִּבְאַשׁ הָאָרֶץ** – ארץ מצרים התמלאה סירחון.[[60]](#footnote-60)

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{יא}!) **וַיַּרְא פַּרְעֹה כִּי הָיְתָה הָרְוָחָה -** שיש הרחבה. משל לגנב שהיה בצינוק וידיו קשורות, וחייבו אותו לשלם, ולא הסכים, ולבסוף הסכים, אז הוציאו לו את האזיקים ואז הוא סרב כי הוא הרגיש מרווח, אע"פ שעדיין הוא בתוך צינוק. אותו דבר פרעה, אמנם המכה הפסיקה, אבל עדיין יש ריח רע בכל מצרים, אך מספיק שהייתה רווחה (ע"פ ספורנו[[61]](#footnote-61)). **וְהַכְבֵּד אֶת לִבּוֹ** – פרעה התאמץ להכביד את ליבו, אפילו שבאמת הוא רצה לשחרר את ישראל. **וְלֹא שָׁמַע אֲלֵהֶם כַּאֲשֶׁר דִּבֶּר ה'** – אמנם ד' כבר אמר שזה מה יהיה, אך כאן ד' לא הכביד את ליבו, אלא פרעה מעצמו החליט לא לשחרר את עם ישראל. פרעה ברשעותו משקר על משה ואהרן, ולא משחרר, אפילו שראה את כוחו של ד', אפילו שמצרים מקבלת כאלו מכות קשות, ואפילו שאמר במפורש שישחרר.

**מכת כינים.** דגשים: הכרת הטובה לעפר. הכרת החרטומים בכוחו של ד' ובאהבתו לעמו.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{יב}!) **וַיֹּאמֶר ה' אֶל מֹשֶׁה אֱמֹר אֶל אַהֲרֹן** – למה משה לא היכה? כי העפר עזר לו להטמין את המצרי כשהרגו. **נְטֵה אֶת מַטְּךָ** – הרם את מטך (אונקלוס). **וְהַךְ אֶת עֲפַר הָאָרֶץ וְהָיָה לְכִנִּם בְּכָל אֶרֶץ מִצְרָיִם:**

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{יג}!) **וַיַּעֲשׂוּ כֵן** – משה אמר ואהרן היכה (ראב"ם). **וַיֵּט אַהֲרֹן אֶת יָדוֹ בְמַטֵּהוּ וַיַּךְ אֶת עֲפַר הָאָרֶץ וַתְּהִי הַכִּנָּם** – כמו כינה. מן הכינים, כמו דגה וצפרדע לעיל.א"כ הכוונה – ההשרצה של מין הכינים הייתה. **בָּאָדָם וּבַבְּהֵמָה[[62]](#footnote-62) כָּל עֲפַר הָאָרֶץ** – תלמיד שאל שאלה מתוקה: אם ככה כל הבתים שנמצאים על ההרים יפלו? ☺תירץ תלמיד תירוץ נפלא – רק עפר הארץ שבאיזור ההכאה נהפכה לכינים, ונראה לי שזה באמת הפשט[[63]](#footnote-63). **הָיָה כִנִּים בְּכָל אֶרֶץ מִצְרָיִם:**

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{יד}!) **וַיַּעֲשׂוּ כֵן הַחַרְטֻמִּים בְּלָטֵיהֶם** – עשו לחשים. **לְהוֹצִיא אֶת הַכִּנִּים וְלֹא יָכֹלוּ** – הם לא הצליחו. הזכרנו "מה קטנו מעשיך ד'", שבבריה הקטנה הזאת יש המון חלקים, וכנראה קשה לחרטומים להתעסק עם זה.[[64]](#footnote-64) **וַתְּהִי הַכִּנָּם בָּאָדָם וּבַבְּהֵמָה** – נראה שהפסוק בא לומר שהחרטומים לא הצליחו לבטל את המכה, והיא המשיכה.[[65]](#footnote-65)

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{טו}!) **וַיֹּאמְרוּ הַחַרְטֻמִּים אֶל פַּרְעֹה אֶצְבַּע[[66]](#footnote-66) אֱלֹהִים הִוא** – זה מכוחו של ד', ולא כישוף. יד ד' זה מכה מכוחו של ד', אצבע אלוקים זה מכה קטנה.[[67]](#footnote-67) (כמו יד ד').  **וַיֶּחֱזַק לֵב פַּרְעֹה וְלֹא שָׁמַע אֲלֵהֶם** – ובאמת מאז הוא לא הביא אותם בשאר המכות, כי ראה שהם דווקא מוכיחים שיש ד'. **כַּאֲשֶׁר דִּבֶּר ה'** – הזכרנו שהמכה הייתה 7 ימים ולפניה היו שלושה שבועות ללא מכה.**[[68]](#footnote-68)**

**מכת ערוב.** דגשים: הנס בשינוי הטבע של החיות (שמגיעות למקום ישוב, שהולכות זה לצד זה). ההפרדה בין ישראל למצרים.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{טז}!) **וַיֹּאמֶר ה' אֶל מֹשֶׁה הַשְׁכֵּם בַּבֹּקֶר** – קום מוקדם בבקר. **וְהִתְיַצֵּב** – ועמוד, בלי לפחד, עמידה איתנה. (אוה"ח). **לִפְנֵי פַרְעֹה הִנֵּה יוֹצֵא הַמָּיְמָה** – ליאור[[69]](#footnote-69). **וְאָמַרְתָּ אֵלָיו כֹּה אָמַר ה' שַׁלַּח עַמִּי וְיַעַבְדֻנִי** – כאן זה סדרה חדשה של מכות, לכן מתחיל שוב פעמיים של התראה.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{יז}!) **כִּי אִם אֵינְךָ** – אם אתה לא[[70]](#footnote-70). **מְשַׁלֵּחַ אֶת עַמִּי הִנְנִי מַשְׁלִיחַ בְּךָ** – לא שולח אליך, אלא משליח בך – משסה בך, מגרה בך את החיות שיבואו עליך. קודם בפרעה, כי הוא האשם הגדול. **וּבַעֲבָדֶיךָ וּבְעַמְּךָ וּבְבָתֶּיךָ אֶת הֶעָרֹב** – ערבוביה של חיות ורמשים וצרעות ואפילו חיות שבדר"כ לא מזיקות. אמרנו שלא מפורש בתורה אם מתו. עיקר המכה הייתה להפחיד את המצרים (ע"פ המהר"ל), אך בכל זאת במדרש כתוב שמתו הרבה (משנת רבי אליעזר י"ט). **וּמָלְאוּ בָּתֵּי מִצְרַיִם אֶת הֶעָרֹב** – לא יהיה קצת ערוב, אלא כל הבתים יהיו מלאים. (ע"פ אוה"ח) **וְגַם הָאֲדָמָה אֲשֶׁר הֵם עָלֶיהָ** – גם מי שיסגור את הדלת, זה לא יעזור לו, כי נחשים וכו' יכנסו לאדמה שהוא עליה. (ספורנו). דננו בשאלה מאפה הגיעו כל החיות[[71]](#footnote-71).

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{יח}!) **וְהִפְלֵיתִי** – והבדלתי. **בַיּוֹם הַהוּא אֶת אֶרֶץ גֹּשֶׁן אֲשֶׁר עַמִּי עֹמֵד עָלֶיהָ** – גר בה. **לְבִלְתִּי הֱיוֹת שָׁם עָרֹב** – גם למצרים שהיו שם לא היה ערוב (שמות רבה י"א:ג'). **לְמַעַן תֵּדַע כִּי אֲנִי ה' בְּקֶרֶב הָאָרֶץ** – לא כמו מלך שנמצא בארמון ולא מעניין אותו מה קורה בממלכתו. (רמב"ן) בכל המכות היתה הבדלה[[72]](#footnote-72), אך במכת ערוב זה חידוש גדול יותר שהטיגריס רץ מהר וכשמגיע לארץ גושן נעצר.(נ"ל חוברות מורשה)

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{יט}!) **וְשַׂמְתִּי פְדֻת** – הבדלה [פדיון שבויים – להבדיל את השבוי מן השובה. פדיון הבן...]. **בֵּין עַמִּי וּבֵין עַמֶּךָ** – זאת הבדלה נוספת: גם עמי שיהיה בתוך מצרים לא ינזק (ספורנו)[[73]](#footnote-73). **לְמָחָר יִהְיֶה הָאֹת הַזֶּה** – הסימן הזה של מכת ערוב. הזכרנו שאף שזה בא בצורה של מכה, עדיין זה אות וסימן כי אני ד'.

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{כ}!) **וַיַּעַשׂ ה' כֵּן וַיָּבֹא עָרֹב כָּבֵד** – ערוב תקיף מאוד (אונקלוס). **בֵּיתָה** – לבית של **פַרְעֹה וּבֵית עֲבָדָיו וּבְכָל אֶרֶץ מִצְרַיִם תִּשָּׁחֵת הָאָרֶץ מִפְּנֵי הֶעָרֹב** – הבהמות יאכלו גם את העצים, ויקלפו את הגזע (מדרש). ויהרסו כל דבר (אוה"ח)**,** החיות הכבדות הרסו המון דברים**.**

[**(כא)**](file:///C:\תורת%20אמת%20-%20352\Temp\his_temp_1_2.htm#שמות פרק-ח-{כא}!)**וַיִּקְרָא פַרְעֹה** – פרעה שולח שליחים[[74]](#footnote-74) **אֶל מֹשֶׁה וּלְאַהֲרֹן** – כשהמכה מאוד קשה פרעה מוכן לשלח (מדרש). מv ואהרן הולכים, וכמובן הם לא מפחדים מהחיות, כי אף אחד לא מזיק להם. **וַיֹּאמֶר לְכוּ זִבְחוּ לֵאלֹהֵיכֶם בָּאָרֶץ** – בתוך מצרים.

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{כב}!) **וַיֹּאמֶר מֹשֶׁה לֹא נָכוֹן** – לא ראוי **לַעֲשׂוֹת כֵּן** – לזבוח בארץ, למה? **כִּי תּוֹעֲבַת מִצְרַיִם** – את האלוהים של מצרים. ונקרא תועבה, כי אנחנו מתעבים את האלוהים שלהם (משה לא פחד להגיד שהאלהים של המצרים זה תועבה).[[75]](#footnote-75) **נִזְבַּח לַה' אֱלֹהֵינוּ** – וזה לא מתאים, למה? **הֵן נִזְבַּח** – הנזבח, ה' התמיהה – האם נזבח (אבע"ז). **אֶת תּוֹעֲבַת מִצְרַיִם לְעֵינֵיהֶם וְלֹא יִסְקְלֻנוּ** – הרי ברור שהמצרים יכעסו מאוד וירצו להרוג אותנו, אז לכן לא מתאים שנזבח בארץ. אמנם לא כל הבהמות הם אלוהים, אך מי יודע מה ד' יצווה אותנו (כמו שכתוב בפסוק הבא. העמ"ד). משה אומר את זה רק לפרעה, אך זאת לא הסיבה האמיתית, כי באמת בכלל לא מפריע לנו להקריב את הקרבן לעיני המצרים, כמו שקרה לפני מכת בכורות.

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{כג}!) **דֶּרֶךְ**  - שלוקחת **שְׁלֹשֶׁת יָמִים נֵלֵךְ בַּמִּדְבָּר וְזָבַחְנוּ לַה' אֱלֹהֵינוּ כַּאֲשֶׁר יֹאמַר אֵלֵינוּ** – מה שיאמר לנו לזבוח נזבח (אבע"ז).

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{כד}!) **וַיֹּאמֶר פַּרְעֹה אָנֹכִי אֲשַׁלַּח אֶתְכֶם וּזְבַחְתֶּם לַה' אֱלֹהֵיכֶם בַּמִּדְבָּר רַק הַרְחֵק לֹא תַרְחִיקוּ לָלֶכֶת** – יותר משלושה ימים (אבע"ז).[[76]](#footnote-76) **הַעְתִּירוּ בַּעֲדִי** – וכל זה אעשה רק אם תתפללו עלי להסיר ממני את הערוב.[[77]](#footnote-77)

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{כה}!) **וַיֹּאמֶר מֹשֶׁה הִנֵּה אָנֹכִי יוֹצֵא מֵעִמָּךְ** – למקום שאין פסלים. **וְהַעְתַּרְתִּי אֶל ה' וְסָר הֶעָרֹב מִפַּרְעֹה[[78]](#footnote-78) מֵעֲבָדָיו וּמֵעַמּוֹ מָחָר**  - כמו שאמר בצפרדעים, שזו הוכחה שזה מד' ולא במקרה. **רַק אַל יֹסֵף פַּרְעֹה הָתֵל** – להתל, לשקר[[79]](#footnote-79). **לְבִלְתִּי שַׁלַּח**  - שלא לשלח **אֶת הָעָם לִזְבֹּחַ לַה'** – כמו ששיקר בצפרדעים.

[**(כו)**](file:///C:\תורת%20אמת%20-%20352\Temp\his_temp_1_2.htm#שמות פרק-ח-{כו}!)**וַיֵּצֵא מֹשֶׁה מֵעִם פַּרְעֹה וַיֶּעְתַּר אֶל ד':**

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ח-{כז}!) **וַיַּעַשׂ ה' כִּדְבַר מֹשֶׁה** – שאפילו שד' לא אמר מראש שהמכה תיפסק מהר, בקשתו של משה התקבלה. **וַיָּסַר הֶעָרֹב מִפַּרְעֹה מֵעֲבָדָיו וּמֵעַמּוֹ לֹא נִשְׁאַר אֶחָד** – כל החיות חזרו אל מחוץ למצרים, ואף חיה לא מתה במצרים, כדי שלא יהנו מהעורות.

[**(כח)**](file:///C:\תורת%20אמת%20-%20352\Temp\his_temp_1_2.htm#שמות פרק-ח-{כח}!)**וַיַּכְבֵּד פַּרְעֹה אֶת לִבּוֹ גַּם בַּפַּעַם הַזֹּאת** – לא רק בצפרדעים אלא גם עכשיו. **וְלֹא שִׁלַּח אֶת הָעָם:**

**מכת דבר.**

פרק ט' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{א}!) **וַיֹּאמֶר ה' אֶל מֹשֶׁה בֹּא אֶל פַּרְעֹה** – לארמון (אבע"ז). **וְדִבַּרְתָּ אֵלָיו כֹּה אָמַר ה' אֱלֹהֵי הָעִבְרִים** – אפילו שד' אלוקים של כל העולם, ישנה השגחה מיוחדת על עם ישראל, ד' דואג להם יותר. **שַׁלַּח אֶת עַמִּי וְיַעַבְדֻנִי:**

**(ב) כִּי אִם מָאֵן אַתָּה לְשַׁלֵּחַ וְעוֹדְךָ מַחֲזִיק בָּם:**

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{ג}!) **הִנֵּה יַד ה'** – המכה של ד' **הוֹיָה[[80]](#footnote-80)** – לא תהיה בעתיד, אלא הויה – עכשיו. המכה באה עכשיו מד' (רד"ק).[[81]](#footnote-81) **בְּמִקְנְךָ[[82]](#footnote-82) אֲשֶׁר בַּשָּׂדֶה** – דווקא אלו שבשדה, ואלו שהיו בבית יצאו בקריעת ים סוף. (רש"י ואוה"ח, הרמב"ן חולק[[83]](#footnote-83))[[84]](#footnote-84). **בַּסּוּסִים בַּחֲמֹרִים בַּגְּמַלִּים בַּבָּקָר** – שוורים ופרות (אונקלוס). **וּבַצֹּאן** – בכבשים ובעיזים.**[[85]](#footnote-85) דֶּבֶר כָּבֵד מְאֹד** – מגיפה עוברת בקלות באויר[[86]](#footnote-86). כאן הייתה מגפה כה גדולה שתוך כמה ימים כל המקנה מת, גם החיה לא היתה חולה אלא מתה ישר (מדרש). היתה זו מגיפה שפוגעת רק בבהמות ולא בבני אדם[[87]](#footnote-87).[[88]](#footnote-88) הסתפקנו האם התרנגולים גם מתו.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{ד}!) **וְהִפְלָה** – והבדיל. **ה' בֵּין מִקְנֵה יִשְׂרָאֵל וּבֵין מִקְנֵה מִצְרָיִם** – פלא עצום. החיידקים מסתובבים באוויר וזה פוגע רק בחלק (רמב"ן), לכן דווקא כאן התורה מדגישה שעם ישראל לא ניזוק, על אך שודאי בכל המכות עם ישראל לא ניזוק. **וְלֹא יָמוּת מִכָּל לִבְנֵי יִשְׂרָאֵל דָּבָר** – מכל מה ששייך לבני ישראל.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{ה}!) **וַיָּשֶׂם ה' מוֹעֵד**  - זמן. **לֵאמֹר**  - שיאמרו אותו לפרעה, כדי שפרעה לא יאמר שזה סתם מגיפה. (רשב"ם, וכן כדי שיהיה לו אפשרות לחזור בתשובה (מלבי"ם), וכן כדי שיוכלו לשים את המקנה בשדה (אוה"ח)). **מָחָר יַעֲשֶׂה ה' הַדָּבָר הַזֶּה בָּאָרֶץ[[89]](#footnote-89):**

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{ו}!) **וַיַּעַשׂ ה' אֶת הַדָּבָר הַזֶּה מִמָּחֳרָת וַיָּמָת כֹּל מִקְנֵה מִצְרָיִם** – רק מה שהיה בבית ולא בשדה (רש"י בפסוק י'). **וּמִמִּקְנֵה בְנֵי יִשְׂרָאֵל לֹא מֵת אֶחָד** - אפילו אלו שרגילים למות מיתה רגילה מזקנה וכדומה לא ימותו.[[90]](#footnote-90) תיארנו את שמחתם הגדולה של עם ישראל באהבת ד' אותם.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{ז}!) **וַיִּשְׁלַח פַּרְעֹה** – פרעה שלח שליחים לבדוק איך קורה הפלא הזה. הוא לא האמין.[[91]](#footnote-91) **וְהִנֵּה לֹא מֵת מִמִּקְנֵה יִשְׂרָאֵל עַד אֶחָד** – אפילו אחד (אבע"ז).[[92]](#footnote-92) **וַיִּכְבַּד לֵב פַּרְעֹה** – שאל תלמיד למה לא כתוב כמו תמיד יכבד בפתח? חשבתי אולי פה היה לו יותר קשה להכביד, וכאן זה קצת מד'. **וְלֹא שִׁלַּח אֶת הָעָם** – אף שבמכה זו נפגע האליל של מצרים.

**מכת שחין.**

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{ח}!) **וַיֹּאמֶר ה' אֶל מֹשֶׁה וְאֶל אַהֲרֹן קְחוּ לָכֶם מְלֹא חָפְנֵיכֶם** – אפר בשני ידים הצמודות זו לזו. **פִּיחַ כִּבְשָׁן** – אפר של כבשן אש. [נקרא פיח כי הוא עף בקלות, מלשון להפיח]. **וּזְרָקוֹ מֹשֶׁה** – משה יקח בקמיצת יד שלו את שני החופניים של שניהם, (הקמיצה הכילה שמינית מכמות האפר שלקחו, מלבי"ם) ויזרוק. זה היה נס. **הַשָּׁמַיְמָה** – עף עד השמים**[[93]](#footnote-93)**, נס (מלבי"ם). **לְעֵינֵי פַרְעֹה** – שפרעה יראה, ולא יחשוב שזה מקרה (ספורנו)[[94]](#footnote-94).

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{ט}!) **וְהָיָה לְאָבָק** – יתפזר כמו אבק, אבק נמצא בכל מקום וכך יקרה לפיח (ראב"ם). **עַל כָּל אֶרֶץ מִצְרָיִם** - על פני כל מצרים בשמים, ואז ינחת על המצרים (ראב"ם). נס. **וְהָיָה עַל הָאָדָם וְעַל הַבְּהֵמָה** – כשרשעים נענשים גם בהמתן נענשת (מדרש). **לִשְׁחִין פֹּרֵחַ אֲבַעְבֻּעֹת** – שחין חם שמפריח (שמגדל) בועות של מוגלה באדם. ישנם שני סוגים של שחין – אחד יבש שורף, כל נגיעה במיוחד של מים כואבת, ושני שחין לח בועות מלאות מוגלה, יכול להיות שזה גם כואב אבל זה בעיקר לא נעים. השחין של מצרים היה יבש מבפנים ולח מבחוץ (ב"ק פ.) הזכרנו את מה שאנו אומרים בהגדה של פסח שכל מכה הייתה מ4 או 5 מכות (כך הסביר לי הרב אברהם דב אוייערבך שליט"א בשם אביו). **בְּכָל אֶרֶץ מִצְרָיִם** - שמנו לב כמה ניסים נעשו במכה זו.

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-ט-{י}!)**וַיִּקְחוּ אֶת פִּיחַ הַכִּבְשָׁן וַיַּעַמְדוּ לִפְנֵי פַרְעֹה** – תיארנו שפרעה לא יודע מה הולך לקרות עכשיו, מה יתרה בו משה, הוא מופתע לגלות שמשה בכלל לא מדבר איתו אלא לוקח פיח, פרעה לא יודע איזה מכה עכשיו תנחות עליו וכו'. **וַיִּזְרֹק אֹתוֹ מֹשֶׁה הַשָּׁמָיְמָה** – נס שלא נכוו ידיו מהפיח. **וַיְהִי שְׁחִין אֲבַעְבֻּעֹת פֹּרֵחַ בָּאָדָם וּבַבְּהֵמָה** – השחין נכנס גם לתוך הבתים ולא היה מי שלא הוכה בשחין (רמב"ן)[[95]](#footnote-95).[[96]](#footnote-96) שאלנו – איזה בהמות, הרי כולם מתו בדבר? מדובר על הבהמות שהיו בזמן המגיפה בתוך הבתים.

[**(יא)**](file:///C:\תורת%20אמת%20-%20352\Temp\his_temp_1_2.htm#שמות פרק-ט-{יא}!)**וְלֹא יָכְלוּ הַחַרְטֻמִּים לַעֲמֹד לִפְנֵי מֹשֶׁה מִפְּנֵי הַשְּׁחִין[[97]](#footnote-97)** – אנו רואים שהחרטומים רצו גם כאן להראות שהם יכולים לעשות את המכה[[98]](#footnote-98), אבל הם כל כך התביישו בשחין שעלהם, איך אנשים 'חשובים' כמותם יסתובבו עם כזה שחין, לכן הם לא באו. (רמב"ן. מלבי"ם). חוץ מהכאב הגדול של המכה, גם היה בה ביזיון גדול, ובמיוחד כשהמצרים ראו מה קרה לכל האנשים החשובים של מצרים היה בזה ביזיון גדול יותר. **כִּי הָיָה הַשְּׁחִין בַּחֲרְטֻמִּם וּבְכָל מִצְרָיִם[[99]](#footnote-99):**

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{יב}!) **וַיְחַזֵּק ה' אֶת לֵב פַּרְעֹה** – מכה זו שפגעה בו עצמו כבר הייתה כל כך קשה (ספורנו) שפרעה רצה לשלח את העם, ולא בגלל שהוא חזר בתשובה, לכן ד' הקשה את ליבו (ספורנו). כמו כן זה עונש לפרעה, כדי שיקבל את כל העונשים שהוא צריך לקבל (מדרש). **וְלֹא שָׁמַע אֲלֵהֶם כַּאֲשֶׁר דִּבֶּר ה' אֶל מֹשֶׁה:**

**התראת מכת ברד.**

[**(יג)**](file:///C:\תורת%20אמת%20-%20352\Temp\his_temp_1_2.htm#שמות פרק-ט-{יג}!)**וַיֹּאמֶר ד' אֶל מֹשֶׁה הַשְׁכֵּם בַּבֹּקֶר וְהִתְיַצֵּב לִפְנֵי פַרְעֹה** – לא מפורש אם ביאור או בבית שלו[[100]](#footnote-100). **וְאָמַרְתָּ אֵלָיו כֹּה אָמַר ד' אֱלֹהֵי הָעִבְרִים שַׁלַּח אֶת עַמִּי וְיַעַבְדֻנִי:**

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{יד}!)משה אומר לפרעה: גמרנו עם המשחקים, אתה חושב שזה מכות קלות ולא נורא אפשר לחיות איתם, עכשיו הולכת להיות מכה כל כך קשה, הרבה יותר מכל הקודמות (פירוש א' באוה"ח, וכן בשפ"ח ובספורנו) שאתה בטוח תשחרר את עם ישראל: **כִּי בַּפַּעַם הַזֹּאת אֲנִי שֹׁלֵחַ אֶת כָּל מַגֵּפֹתַי** – הרבה מגפות (רס"ג), הכוונה למכת ברד שיש בה מכות רבות – קולות מפחידים, ברד כואב, אש. זה מזיק לכל התבואה, הורג אנשים ובהמות. (ע"פ אבע"ז ורבנו בחיי, ובדומה ברשב"ם) לא כמו עד עכשיו שזה פגע או באנשים או בבהמות[[101]](#footnote-101). **אֶל לִבְּךָ** – כדי לשבר את ליבך. **וּבַעֲבָדֶיךָ וּבְעַמֶּךָ בַּעֲבוּר תֵּדַע כִּי אֵין כָּמֹנִי בְּכָל הָאָרֶץ** – ראינו שלפני כן כתוב תדע שאני ד', תדע שאני ד' בקרב הארץ. אבל עדיין יכול פרעה לחשוב שיש אלוקים של משה ואהרן ויש אלוקים אחרים. לכן אמר לו – אין כמוני בכל הארץ.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{טו}!) **כִּי עַתָּה שָׁלַחְתִּי אֶת יָדִי** – אם הייתי רוצה הייתי שולח עכשיו את ידי. **וָאַךְ אוֹתְךָ וְאֶת עַמְּךָ בַּדָּבֶר** – והמגיפה במכת דבר הייתה לא רק על הבהמות, אלא גם על בני האדם. **וַתִּכָּחֵד מִן הָאָרֶץ** – אתה ועמך הייתם מתים ונעלמים מן הארץ. [יש לציין את גודל עמידתו של משה מול פרעה בביטויים כל כך חריפים, ללא פחד ומורא מפרעה]. ואכן זו שאלה למה ד' לא עשה כן, כמו שאנחנו שואלים תמיד למה ד' לא עשה כנפיים לכל בנ"י והיו עפים ישר לא"י.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{טז}!) **וְאוּלָם** – אבל. **בַּעֲבוּר זֹאת הֶעֱמַדְתִּיךָ** – בשביל הדבר הבא השארתי אותך בחיים: **בַּעֲבוּר הַרְאֹתְךָ אֶת כֹּחִי** – בשביל להראות לך שאני ד' בראתי את כל העולם ואני יכול לעשות כרצוני. **וּלְמַעַן סַפֵּר שְׁמִי בְּכָל הָאָרֶץ** – שיתפרסם בכל העולם (רס"ג). כדי שיספרו את שם השם כל הדורות. וכך קורה 'בזכות' פרעה. מי יספר? א. פרעה (תיב"ע). ב. פרעה והמצרים. (הנצי"ב) ג. כל העולם (אוה"ח). ד. עם ישראל לדורותיו (אבע"ז).

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{יז}!) **עוֹדְךָ** – עדיין אתה. **מִסְתּוֹלֵל** – משתלט, רומס אותנו כאילו אנחנו עבדים שלך. (לשון מסילה, דרך, דורך עלינו כאילו אנחנו השביל שלך). **בְּעַמִּי לְבִלְתִּי שַׁלְּחָם**[[102]](#footnote-102) – אמנם בנ"י כבר לא עבדו, אבל אתה משתלט בזה שאינך מוכן לשלח אותנו.

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{יח}!) **הִנְנִי מַמְטִיר כָּעֵת מָחָר** – שרט שריטה בכותל, במקום שבין חמה לצל, ואמר – מחר בשעה הזאת.[[103]](#footnote-103) **בָּרָד כָּבֵד מְאֹד אֲשֶׁר לֹא הָיָה כָמֹהוּ בְּמִצְרַיִם לְמִן הַיּוֹם הִוָּסְדָה** – מהיום שייסדו את מצרים. **וְעַד עָתָּה:**

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{יט}!) **וְעַתָּה[[104]](#footnote-104) שְׁלַח הָעֵז אֶת מִקְנְךָ[[105]](#footnote-105)** – אסוף אותם. **וְאֵת כָּל אֲשֶׁר לְךָ בַּשָּׂדֶה כָּל הָאָדָם וְהַבְּהֵמָה אֲשֶׁר יִמָּצֵא בַשָּׂדֶה וְלֹא יֵאָסֵף הַבַּיְתָה וְיָרַד עֲלֵהֶם הַבָּרָד וָמֵתוּ** – למה ד' גילה להם? כי מטרת המכה לא שהם ימותו, אלא שהתבואה תהרס (רמב"ן), ושהם ישארו בבתים ולא יוכלו לצאת, ושמי שלא יקשיב לדבר ד' יענש[[106]](#footnote-106).

[**(כ)**](file:///C:\תורת%20אמת%20-%20352\Temp\his_temp_1_2.htm#שמות פרק-ט-{כ}!)התורה מספרת מה קרה לקראת המכה: **הַיָּרֵא אֶת דְּבַר ד'** – מי שהאמין לדבר ד' ופחד ממה שעתיד לקרות. **מֵעַבְדֵי פַּרְעֹה[[107]](#footnote-107) הֵנִיס** – הבריח **אֶת עֲבָדָיו וְאֶת מִקְנֵהוּ אֶל הַבָּתִּים** – ואותם 'יראים' 'צדיקים' נלחמו נגד עם ישראל על הים[[108]](#footnote-108).

[**(כא)**](file:///C:\תורת%20אמת%20-%20352\Temp\his_temp_1_2.htm#שמות פרק-ט-{כא}!)**וַאֲשֶׁר לֹא שָׂם לִבּוֹ** – ומי שלא התייחס **אֶל דְּבַר ד' וַיַּעֲזֹב** – ועזב **אֶת עֲבָדָיו וְאֶת מִקְנֵהוּ בַּשָּׂדֶה**– תלמיד יקר הזכיר לנו שכל הבהמות שמתו זה רק כאלו שבמקרה היו בבית בזמן מכת דבר, כי מי שהיה בחוץ כבר מת.

**מכת ברד.**

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{כב}!) **וַיֹּאמֶר ה' אֶל מֹשֶׁה נְטֵה אֶת יָדְךָ** – הרם את ידך (עם המטה, כפי שרואים בפסוק הבא). **עַל הַשָּׁמַיִם** – אל השמים, לכיוון השמים. **וִיהִי בָרָד בְּכָל אֶרֶץ מִצְרָיִם עַל הָאָדָם וְעַל הַבְּהֵמָה** – שנמצאים בחוץ. **וְעַל כָּל עֵשֶׂב הַשָּׂדֶה בְּאֶרֶץ מִצְרָיִם:**

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{כג}!) **וַיֵּט מֹשֶׁה אֶת מַטֵּהוּ עַל הַשָּׁמַיִם וַה' נָתַן קֹלֹת** – רעמים[[109]](#footnote-109). הזכרנו את המדרש שהיו ברקים ורעמים שהאדמה הזדעזעה מהם (מדרש הגדול). **וּבָרָד וַתִּהֲלַךְ אֵשׁ אָרְצָה** – האש הלכה לכיוון מטה, הפוך מהטבע שלה (אבע"ז. עשינו ניסוי)[[110]](#footnote-110). דננו בשאלה למה היה אש[[111]](#footnote-111). **וַיַּמְטֵר ה' בָּרָד עַל אֶרֶץ מִצְרָיִם**– זה עצמו פלא, כיוון שאין דרך שירד גשם במצרים (ע"פ רמב"ן י"ח).

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{כד}!) **וַיְהִי בָרָד וְאֵשׁ מִתְלַקַּחַת** – מעלה שלהבות (אונקלוס). **בְּתוֹךְ הַבָּרָד** – נס גדול, שהרי אש ומים לא מסתדרים יחד [ועשו שלום ביניהם על מנת להכות את מצרים. עשינו ניסוי.][[112]](#footnote-112). הסברנו שהברד עוטף את האש ומהאש יוצאים ניצוצות כלפי מטה (ועיין במדרשים על זה). סיפרנו שהיו הדברים נשברים ואח"כ נשרפים.[[113]](#footnote-113) **כָּבֵד מְאֹד** – במה כבד? כמה אפשרויות: א. דחוס וכואב. ב. גדול. ג. יורד מהר. ד. יורד בכמויות. **אֲשֶׁר לֹא הָיָה כָמֹהוּ בְּכָל אֶרֶץ מִצְרַיִם מֵאָז הָיְתָה לְגוֹי** – לעם.

[**(כה)**](file:///C:\תורת%20אמת%20-%20352\Temp\his_temp_1_2.htm#שמות פרק-ט-{כה}!)**וַיַּךְ הַבָּרָד בְּכָל אֶרֶץ מִצְרַיִם אֵת כָּל אֲשֶׁר בַּשָּׂדֶה מֵאָדָם וְעַד בְּהֵמָה וְאֵת כָּל עֵשֶׂב הַשָּׂדֶה הִכָּה הַבָּרָד וְאֶת כָּל עֵץ הַשָּׂדֶה שִׁבֵּר:**

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{כו}!) **רַק בְּאֶרֶץ גֹּשֶׁן אֲשֶׁר שָׁם בְּנֵי יִשְׂרָאֵל לֹא הָיָה בָּרָד** – נראה ברור שגם בארץ מצרים בנ"י לא ניזוקו. כתוב במדרש שגם עם ישראל שמעו את הרעמים, ורעמים אלו גרמו להם לחזור בתשובה.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{כז}!) **וַיִּשְׁלַח פַּרְעֹה** – איך הוא שלח, הרי יש ברד?! אפשר לומר שהיו עברים[[114]](#footnote-114). **וַיִּקְרָא לְמֹשֶׁה וּלְאַהֲרֹן וַיֹּאמֶר אֲלֵהֶם חָטָאתִי הַפָּעַם** – הפעם אני מודה שחטאתי מאז ועד עתה (רמב"ן). **ה' הַצַּדִּיק** – שאף שיכל להרוג את כולם הודיע מראש שיכנסו לתוך הבתים (תנחומא קדום). **וַאֲנִי וְעַמִּי הָרְשָׁעִים** – שלא שמענו לדבר ד' ולא נכנסנו.

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{כח}!) **הַעְתִּירוּ אֶל ה' וְרַב** – ודי, מספיק, היה כבר הרבה. **מִהְיֹת קֹלֹת אֱלֹהִים** – קולות שבאים מד', שאדם לא יכול לעשותם. **וּבָרָד וַאֲשַׁלְּחָה אֶתְכֶם וְלֹא תֹסִפוּן לַעֲמֹד:**

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{כט}!) **וַיֹּאמֶר אֵלָיו מֹשֶׁה כְּצֵאתִי אֶת הָעִיר** – מהעיר. אך לא בתוך העיר כי היא מלאה בע"ז. ודווקא כשאצא מן העיר, אך לא עכשיו [לעומת במכת צפרדע שם לא כתוב שיוצא מהעיר, שאין בזה חידוש גדול, כי בכל מקרה המכה שם נפסקה רק למחרת]. **אֶפְרֹשׂ אֶת כַּפַּי אֶל ה'** – לכיוון מעלה. ולמה? יכול להיות בגלל שבא להפסיק את הברד (כן משמע ברמב"ן) ונראה שכך התפללו תפילות מיוחדות, כמו משה בעמלק, וכמו תפילת שלמה בבית המקדש[[115]](#footnote-115). **הַקֹּלוֹת יֶחְדָּלוּן**  - יפסקו. **וְהַבָּרָד לֹא יִהְיֶה עוֹד** – לא בגלל שאתה צדיק, כפי שנראה בפסוק הבא, אלא - **לְמַעַן תֵּדַע כִּי לַה' הָאָרֶץ** – ואין הארץ שלך. שמנו לב כל הזמן בהתקדמות בידיעה.

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{ל}!) **וְאַתָּה וַעֲבָדֶיךָ יָדַעְתִּי כִּי טֶרֶם תִּירְאוּן** – כי עדיין לא תפחדו מד'. (אך בעתיד אחרי קריעת ים סוף כבר תיראו).[[116]](#footnote-116) **מִפְּנֵי ה' אֱלֹהִים****[[117]](#footnote-117)** - ולכן בסוף המכה תחזרו לקלקולכם (ע"פ הרמב"ן)

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{לא}!) **וְהַפִּשְׁתָּה** – פשתן[[118]](#footnote-118). **וְהַשְּׂעֹרָה נֻכָּתָה** – נשברה. **כִּי הַשְּׂעֹרָה אָבִיב** – התפתחה, ויצאו לה גבעולים. **וְהַפִּשְׁתָּה גִּבְעֹל** – הפשתה גם היא התפתחה והצמיחה כבר גבעולים. וכיוון שהם חזקים הם שבירים.[[119]](#footnote-119)

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{לב}!) **וְהַחִטָּה וְהַכֻּסֶּמֶת** – כנראה כוסמין, מ5 מיני דגן. **לֹא נֻכּוּ כִּי אֲפִילֹת הֵנָּה** – מאוחרות. ועדיין לא צמחו, ולכן היו רכים ולא נשברו.

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{לג}!) **וַיֵּצֵא מֹשֶׁה מֵעִם פַּרְעֹה אֶת הָעִיר** – מהעיר. **וַיִּפְרֹשׂ כַּפָּיו אֶל ה'** – בתפילה (אונקלוס). **וַיַּחְדְּלוּ הַקֹּלוֹת וְהַבָּרָד וּמָטָר** – שאל תלמיד אהוב: מאיפה היה מטר? הסברנו שמדובר במטר של ברד. אך עיין רמב"ן). **לֹא נִתַּךְ אָרְצָה** – לא הגיע לארץ. היה פה נס גדול שגם מה שהיה בדרך לא ירד, (וכמובן הוא נעלם), כתוב במדרש שהברד נשאר עד ימי יהושע והקולות עד ימי ארם, והכל יהיה לעתיד לבא במלחמת גוג ומגוג.

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{לד}!) **וַיַּרְא פַּרְעֹה כִּי חָדַל הַמָּטָר וְהַבָּרָד וְהַקֹּלֹת וַיֹּסֶף לַחֲטֹא** – הוא חזר לחטוא. כך דרכם של הרשעים: כשהם בצרה מתנהגים יפה, בטלה הצרה חוזרים לסורם (מדרש). **וַיַּכְבֵּד לִבּוֹ הוּא וַעֲבָדָיו:**

[**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ט-{לה}!) **וַיֶּחֱזַק לֵב פַּרְעֹה** – ד' חיזק את ליבו, כמו שכתוב בתחילת פרשת בא[[120]](#footnote-120) (הזכרנו שיש חולקים). **וְלֹא שִׁלַּח אֶת בְּנֵי יִשְׂרָאֵל כַּאֲשֶׁר דִּבֶּר ה' בְּיַד מֹשֶׁה**

**בחסדי ד' סיימנו פרשת וארא**

1. הערות הרב נחום: פרק ו', ז'. ח': יג – ט':כ"ו. בנוסף: מדרשים, אוצר מפרשי הפשט, רש"י כפשוטו. [↑](#footnote-ref-1)
2. עיין רש"י כפשושו. ונראה משם שעיקר פירוש אני ד' הוא נאמן! – נאמן להעניש או לתת שכר, וכאן נאמן לקיים ההבטחות. וצ"ע בתחילת דברי רש"י שאומר שנותן שכר טוב. [↑](#footnote-ref-2)
3. הרחבה: שם של מישהו מבטא את המהות שלו (ויקרא אדם שמות), לד' יש 70 שמות. את ד' עצמו אנו לא יכולים להגדיר אלא יש המון דרכים שהוא מתגלה אלינו בדין או ברחמים. אל שדי מבטא את הכח של ד' – ד' יכול לעשות כל מה שהוא רוצה. אך זה שד' יכול זה לא מבטא כמו שד' עושה. כמו אם מישהו נתקע בבית ואני אומר לו שאני יכול לפרוץ זה יפה מאוד, אך אם אני פורץ זה מראה יותר את כוחי. עוד דוגמא: יש מי שמבטיח מליון שקל לבנות את הת"ת ואין לו, יש מי שיש לו ויש מי שנותן בפועל. [↑](#footnote-ref-3)
4. תשע"ג: הילדים שאלו על הכפילות ותירצו: הבית שלהם שגרו בה / מלמד שהיו רק גרים בארץ / אשר גרו – לשון עתיד. [↑](#footnote-ref-4)
5. הפעלה: אמרתי לילד – אתה לומד מצויין מגיע לך קרמבו. אח"כ אמרתי לו בשקט להפריע, כשהוא הפריע אמרתי לו – לא מגיע לך. [↑](#footnote-ref-5)
6. הוספה: ברש"י מבואר, ע"פ פשוטו של רש"י שיש כאן שני סוגי ברית, וכאן מדובר על ברית בין הבתרים ,קשה יותר להסברה. [↑](#footnote-ref-6)
7. פתיחה: ציירתי 4 גביעים עליהם כתבתי "והוצאתי..." ובתוכם כתבתי "הפסקת השיעבוד וכו'". אפשר גם להביא קלטת עם שיר של ר' אלתר. שרנו: "והוצאתי והצלתי וגאלתי ולקחתי כפול2. אלו הם 4 לשונות 4 לשונות של גאולה כפול 2." [↑](#footnote-ref-7)
8. הוספה: לכאורה ההסבר כאן הוא מתחת העבדות של מצרים. אך רש"י משום מה כותב פה שזה טורח משא מצרים, וגם האונקלוס משנה פה קצת את ההסבר וכותב "דחוק פולחן מצראי". וכמובן אצל "לכו לסבלותיכם" לא ביארו כך. ונראה שהביאור כאן אינו פשטט המילים אלא המשמעות שלהם. [↑](#footnote-ref-8)
9. שם מובא שבר"ה הפסיק השיעבוד. [↑](#footnote-ref-9)
10. הרחבה: משל לכלב שנשך אתי. א. הפסיק לנשוך. ב. ברחתי הביתה. ג. העיריה הרגה אותו. [↑](#footnote-ref-10)
11. בביאור מילה זו עיין מחלוקת בברכות לח. [↑](#footnote-ref-11)
12. תשע"ד: כמו שנלך ללמוד כשאנחנו בחוץ ויורד ברד כבד, מישהו יצליח להתרכז?! [↑](#footnote-ref-12)
13. תשע"ג: הצדיקים שיננו פסוק זה 200 פעמים!!! בתשע"ד **התלמידים שיננו פסוק זה 235 פעמים ויש כאלו ששיננו 300 פעם!!! בתשע"ו 300/400/570.** [↑](#footnote-ref-13)
14. הפעלה: ביקשתי מהתלמידים לפתוח בכל מיני עמודים ולחפש שם את הפסוק הזה. הראתי (בחומש שלי) שיש המון פעמים כאלו. [↑](#footnote-ref-14)
15. לחפש מקור לזה. [↑](#footnote-ref-15)
16. הרחבה: קל וחומר: אמרתי לילד לשבת על הכסא שלו לידי, קראתי לילד אחר שינסה להרים אותו עם הכסא, הוא לא הצליח. אחר כך ביקשתי ממנו להרים אותי עם הכסא. שאלתי את התלמידים – נראה לכם שהוא יצליח? קל וחומר – אם אותו הוא לא הצליח כל שכן אותי. [↑](#footnote-ref-16)
17. מדרש: בשעה שאמר משה ואני ערך שפתיים נזדעזעו כל בריות עולם – מה משה ששכינה תדבר איתו 175 מקומות והוא מבאר הכל בשבעים לשון אומר כך, שאר בני אדם על אחת כמה וכמה. ובזכות שאמר כן זכה ל"אנכי עומד בין ד' ובניכן" (מדרש הגדול). [↑](#footnote-ref-17)
18. תשע"ג: הסברנו שדווקא גדולתו של משה היא זאת שלא מאפשרת לו לדבר בצורה פשוטה. כמו שנתקשה להבין שיעור של הרב עמי. [↑](#footnote-ref-18)
19. רש"י: על. ולא התבאר לי די הצורך. נראה לי – על הנהגתם לבני ישראל, שיעשו זאת, אפילו שעם ישראל יהיו לא טובים ויקללו אותכם וכו' תנהיגום בנחת (ע"פ שמות רבה ז':ג'). [↑](#footnote-ref-19)
20. ראינו שיש 6 דורות מיעקב עד פנחס, שהמכנה המשותף זה הכהונה. [↑](#footnote-ref-20)
21. על הפסוק של שני חיי לוי הבאנו את רש"י שלוי חי 137 שנה, ורק בפטירתו התחיל השעבוד, הוא היה גדול מיוסף ב4 שנים. כשירדו למצרים היה יוסף בן 39, ולפי זה לוי היה בן 43, ונפטר אחרי 94 שנים, ועמ"י היה במצרים 210 שנים, א"כ יש להחסיר 94 שנים שלא היה שיעבוד, נמצא שהשתעבדו 116 שנים. [↑](#footnote-ref-21)
22. אחרי שלוש שינונים בו שרטטנו על הלוח את הכל (את האישים החשובים בצבע אחר), בחרתי כל שינון ילד אחר שהצביע עם סרגל על השמות תוך כדי השינון (בחרתי ילדים ששיננו יפה), הילדים מאוד נהנו מזה. שיננו ככה 9 פעמים. אחרי כל שינון נתתי זמן לשאלה אחת (יש המון שאלות על הפסוקים הללו), ואני שאלתי שאלה אחת או הסברתי דבר אחד בפסוקים האלו. [↑](#footnote-ref-22)
23. הרב נחום: כיוון ששליחותם אחד נקראים בלשון יחיד. [↑](#footnote-ref-23)
24. ? [↑](#footnote-ref-24)
25. מדרש: משל למלך שיש לו שתי מרגליות טובות ונתנן בכף מאזנים לא זו גדולה מזו ולא זו גדולה מזו. [↑](#footnote-ref-25)
26. הפעלה: (השמעתי להם קלטת והפסקתי, בסוף השיעור שאחרי אמרתי להם – עכשיו צריך לחזור קצת אחורה כדי לזכור על מה אנחנו מדברים). [↑](#footnote-ref-26)
27. הפעלה: חילקתי את הכיתה לשתי קבוצות: קבוצה אחת משננת את הפסוק כאן וקבוצה שניה את הפסוק המקורי. [↑](#footnote-ref-27)
28. צ"ע: למה יש כאן סוף פרשה? [↑](#footnote-ref-28)
29. שבמקום אחר כתב שמשה הוא האלוהים של אהרן, הכוונה שהוא רב שלו. כאן כתוב שהוא רודה ושופט. נראה שעיקר הפירוש זה אדון ורב, ואצל פרעה זה מתבטא בשפיטה ויסורים. [↑](#footnote-ref-29)
30. הרחבה: הרחבנו על זה שמי שחוזר בתשובה רק בגלל יסורים זה לא נחשב חזרה בתשובה אמיתית. ביקשתי מילד שלא ישמע למשהו שאומר לו, ואז ביקשתי ממנו משהו והוא לא הסכים, אז התחלתי לענות אותו, ואז הוא הסכים. הוא באמת מסכים לעשות? לא, זה רק בגלל העינויים, ואם הוא לא ישמע לדברי אומר שזה בגלל שהקשתי את ליבו. [↑](#footnote-ref-30)
31. הרחבה: דומה לילד שאומר לחבירו – אני קפצתי 4 מטר בקפיצה אחת, אומר לו חבירו – יש לך הוכחה שאתה צודק. [↑](#footnote-ref-31)
32. מדרשף פרעה נשמל לכלב, לכן מכים אותו במטה (שמות רבה ט':ב'). [↑](#footnote-ref-32)
33. הוספה: שורשי הרד"ק כותב שתנין זה סוכג של נחש, וכמו כן יש בים חיה הדומה לנחש ולכן קראו לה תנין. . ובכל"י: נראה שהיה זה נחש מסוג מיוחד מסוכן, כי אם לא כן למה לא כתוב פה נחש כמו לפני כן. [↑](#footnote-ref-33)
34. ובמדרש ילמדינו זה היה המטה של משה. [↑](#footnote-ref-34)
35. במדרש - הוא קורא להם ועשו כן. אך זה לא עולה מפשט הפסוקים (מדויק מהמילה 'גם'). [↑](#footnote-ref-35)
36. מדרש: משל יפה מאוד על חמור שגבה מס מהשועל והארי, בטענה שהמס נלקח מהארי וחוזר לגנזי הארי. טרף אותו הארי על חוצפתו והעמיד את השועל. אמר לשועל לסדר את אברי החמור שיוכל לאוכלם, אכל השועל את הלב. שאלו הארי – אפה הלב, אמר לו – לחמור זה לא היה לב, ובגלל זה עשה מה שעשה. כך כאן – הלב של פרעה נעשה כבד (מדרש אגדה). [↑](#footnote-ref-36)
37. מקור. [↑](#footnote-ref-37)
38. צ"ע: האם הכוונה לאות התנין שעשה אהרן או לאות הנחש שעשה משה (או אהרן) לעם ישראל? לכאורה זה אות הנחש, כי אם לא כן היה צריך לכתוב תנין ולא נחש. אך אם זה הנחש ואת זה עשה משה, אז באיזה מטה אהרן מכה. לכן נראה יותר פשוט שיה מטה אחד ששימש גם את אהרן וגם את משה וזה המטה שאומר עליו המדרש שהיה של יעקב ויהודה. [↑](#footnote-ref-38)
39. תשע"ד: מטה זה יגרום לפרעה לפחד, כי יזכור מה עשה המטה באות התנין (מדרש פסיקתא זוטא). [↑](#footnote-ref-39)
40. חידה: שני מילים אותו דבר עם משמעות שונה. כה וכה. [↑](#footnote-ref-40)
41. תשע"ג: [ראינו באונקלוס שעל המילים "הבאשתם את רחינו", לא תירגם הסריח, וכאן כן. והסברנו שזו מילה לא כ"כ נעימה, אך על ע"ז אפשר לצחוק, לכן נקט לשון זו לגבי היאור שהיו עובדים אותו המצרים.]. כך ראיתי מסבירים ב'למשמעות', אך קשה דגם בצפרדע מתרגם האונקלוס וסרי. [↑](#footnote-ref-41)
42. צ"ב: הפשט זה לא יכלו, שהרי בפסוק כ"ב כתוב 'ולא יכלו', וגם לגבי סדום ונלאו למצוא הפתח זה שהם לא יכלו, כלומר לא הצליחו. אלא שרש"י מסביר "ונלאו מצרים – לבקש רפואה למי היאור", ונראה שלא הסביר לא יכלו, וברש"י כפשוטו מסביר ברש"י שהתעייפו, וכך צסביר הרב נחום. ובעוניי הייתי מעדיף את ההסבר "ולא יכלו", שיותר קל להבנה, השאלה אם זאת כוונת רש"י. וצע"ע. אך ברש"י בתחילת יתרו משמע שזה התעייפות ("כל התלאה"). [↑](#footnote-ref-42)
43. צ"ע: בחוברות מורשה מסבירים שממכת ערוב הפסיק השעבוד, הדבר מובא בהעמ"ד ועוד מפרש, אך נ"ל שלא עולה מהפסוקים. לכן חשבתי שאולי עדיף להסביר שממכת דם כבר הפסיק השיעבוד. וכן יש מי שמסביר. אך קצת קשה להבין שהמצרים כבר לא מעיזים לשעבד את בנ"י. בר"ה יא. כתוב שמר"ה הספיקו לעבוד, השאלה איזה מכה הייתה בר"ה. ובמדרש הגדול ח':י"ג מובא שבמכת כינים הפסיקה העבודה. (מובא באוצר המדרשים במכת כינים). [↑](#footnote-ref-43)
44. תשע"ד: חוץ מהכאת המטה על היאור תטה ידך מלמעלה למטה (אבע"ז). והרב נחום מבין באבע"ז שהוא רק סובב ל4 רוחות השמים. וכך הסברנו במכת צפרדעים ובפשטות בדם וצפרדע זה אותו דבר. וצ"ע. ע"ש. [↑](#footnote-ref-44)
45. הרחבה: דיברנו על כך מים לוקחים חמצן מהמים ואת זה אי אפשר לקחת מהדם. כדאי לבדוק מבחינה מדעית. [↑](#footnote-ref-45)
46. תשע"ד: פרעה לא אמר במפורש שמה שמשה ואהרן אמרו זה כישוף, כי הוא פחד מהמכה שהוא יכול לקבל על דבריו (אוה"ח). אך במדרש מובא שפרעה כן הגיב להם, וצ"ע למה התורה לא מזכירה זאת. [↑](#footnote-ref-46)
47. אמנם פשט הפסוקים שמצאו מים, וכ"כ אבע"ז ואוה"ח. [↑](#footnote-ref-47)
48. צ"ע: במדרש כתוב שוהה שלושים יום ושבעה בין מכה למכה. וצ"ע. [↑](#footnote-ref-48)
49. הרב נחום: ויתמלא. [↑](#footnote-ref-49)
50. הוספה: דייק זאת מהכתוב" ועלו", שדרכם להיות במים ועלו משם. [↑](#footnote-ref-50)
51. בפרק י"ב פסוק ל"ד כתוב "וישא העם את בצקו טרם יחמץ משארותם ...". רש"י שם נראה שמפרש את המילה משארותם לא כפשוטו (מה שנשאר מ...), כפי שמובא שם ברש"י כפשוטו. היה אפשר לומר שמשארותם הכוונה בצקם, אך האונקלוס מתרגם "אצותהון, וכן הוא מפרש אצלינו, ואפשר שגם הוא מצכוון לכלי הבצק, אף שקצת קשה להסביר שסחבו את הכלים עצמם עליהם, פה האונקלוס תרגם גם אצותך. [↑](#footnote-ref-51)
52. מדרש: פרעה היה עם כל גדולי מלכות לפניו ונכנסו בהן הצפרדעים והיו מדברות אחת עם השניה מתוך הבטנים שלהם (מדרש הגדול). [↑](#footnote-ref-52)
53. הרב נחום: נהרות – היאור עצמו. היאורים – התעלות שחפרו להשקיה, האגמים – איסוף מי הגשמים. [↑](#footnote-ref-53)
54. פתיחה: מה היה הנס הגדול במכת צפרדע? בחוברת מורשה – שהם צריכים לחות. אך לענ"ד זה שנבראו זה עיקר הנס. היו עוד תשובות. [↑](#footnote-ref-54)
55. הרב נחום: אתה יכול לבקש דבר יותר מפואר. [↑](#footnote-ref-55)
56. פתיחה: ביקשתי מילד לצאת החוצה וכשאני דופק על הדלת יכבה את האור. קראתי לילד אחר ועשיתי עצמי חרטום: מתי אתה רוצה שיכבה האור? הוא אמר עכשיו, אמרתי לו – הנה אני דופק על הדלת, וכשדפקתי כיבה זה שהיה בחוץ את האור. אח"כ הוא אמר עוד שתי דקות, לא ידעתי מה לעשות. [↑](#footnote-ref-56)
57. תלמידים תשע"ד: – שאל תלמיד מתוק: למה קודם ממך, הרי הוא הכי רשע וצריך להיות אחרון? תירצו תלמידים: א. כאן מתו כולם בבת אחת. ב. מה שביקש פרעה זה בדיוק מה שהיה. [↑](#footnote-ref-57)
58. הרחבה: המתפלל צריך שישמע תפילתו לכן צעק כי היו צפרדעים שהפריעו לו לשמוע. התלמידים השמיעו לנו את קולם של הצפרדעים בהצלחה מרובה. [↑](#footnote-ref-58)
59. פתיחה: פתחנו בספר דניאל וסיפרנו את הסיפור על חנניה מישאל ועזריה בהרחבה, עם קריאת מילים ארמיות. [↑](#footnote-ref-59)
60. תלמידים תשע"ד: תלמידים התעניינו הרבה מה קרה עם בני ישראל? האם היו צפרדעים בארץ גושן? עברי שהלך במצרים באו עליו הצפרדעים? (ברור שלא!) הוא שמע את הרעש שלהם? אחרי שמתו הצפרדעים המתות הפריעו להם ללכת? הריח הרע היה מגיע גם לבני ישראל? [↑](#footnote-ref-60)
61. האברבנאל מסביר – אע"פ שראה שהיתה רווחה הכביד את ליבו, ולא התבייש מלשקר. [↑](#footnote-ref-61)
62. תלמידים תשע"ד: – תלמיד מתוק שאל: למה גם הבהמה? תשובות נפלאות: א. כי זה הרכוש של המצרים. ב. כי זה האליל של המצרים וראוי שיענש ועוד שיראו שהאלילים לא יכולים למנוע את המכה. הקשה תלמיד – לא כל הבהמות אלילים. ג. כי הבהמות היו שותפות להיזק לעם ישראל (הילדים הביאו הרבה דוגמאות). ד. ככה יחלשו הבהמות וזה מזיק למצרים. [במדרש: "אוי לרשעים ואוי לטפוליהם"]. [↑](#footnote-ref-62)
63. הוספה: ובמדרש רבה י':ז' כתוב שחפרו אמה על אמה ולא היה שם עפר, מ ה הפשט חפרו? באוצר המדרשים מפרשים שהעפר היה מעורבב עם כינים, ולא היתה שכבת עפר ללא כינים כל הזמן הזה. [↑](#footnote-ref-63)
64. תשע"ג: תמיד הם ידעו להוציא ועכשיו לא. והיה זה מאת הבורא כדי להוכיח שזה לא כח של כישוף (ע"פ רמב"ן). [↑](#footnote-ref-64)
65. תשע"ג: – שאל ילד: הרי זה כבר הוזכר בפסוק הקודם? שאלה טובה. אמרתי שהאבן עזרא אומר שזה אומר שהכינים היו גם על החרטומים. שאל ילד: מהיכן העפר? תירץ חבירו: מארץ גושן. [↑](#footnote-ref-65)
66. הפעלה: הזדמנות לחזק להצביע בשינון. [↑](#footnote-ref-66)
67. הסברתי שזה שבח לד', שפה זה רק מכה קטנה, ה מה שעשה באצבע, מה היה עושה בכל היד (מדרש שכל טוב, ועיין רמב"ן). ראיתי מי שמסביר שזה זלזול בד'. [↑](#footnote-ref-67)
68. תלמידים תשע"ד: **שאל תלמיד מתוק: למה לא ברחו בנ"י תוך כדי המכה? תשובות האהובים: א. עבדים רגילים לעשות רק מה שאומרים להם. ב. המצרים היו יוצאים ממצרים ושם לא הייתה המכה. ג. צריכים לצאת ברכוש גדול. ד. ד' רצה לעשות מופתים למצרים.**  [↑](#footnote-ref-68)
69. צ"ע למה התראה זו ביאור, ועיין מדרש. [↑](#footnote-ref-69)
70. הרחבה: "אם ישך משלח את אחינו.." [↑](#footnote-ref-70)
71. תלמידים תשע"ו: מהג'ונגלים'. אין כל כך הרבה ג'ונגלים באיזור הזה. אולי הם באו ממקומות רחוקים ולקח להם זמן להגיע, אולי ד' עשה שיבואו מבר. אמרנו שנראה שד' ברא אותם. [↑](#footnote-ref-71)
72. הרב נחום הסביר שבמכת כינים לדוגמא – היה גם ליהודים כינים, אבל קצת, כמו שיש תמיד, לעומת זאת כאן לא היה בכלל. וצע"ע. [↑](#footnote-ref-72)
73. הרחבה: סיפרנו סיפור על ישראלי ומצרי במסעדה... [↑](#footnote-ref-73)
74. תלמידים תשע"ד: שאל תלמיד יקר: איך הצליחו ללכת בלי שיטרפו אותם החיות? גם כאן אנו רואים שעיקר החיות נועדו להפחיד. ובבכור שור תירץ ששלח יהודים. [↑](#footnote-ref-74)
75. תשע"ג: מצרים מתעבים מי שזובח את האלוהים שלהם. [↑](#footnote-ref-75)
76. תשע"ג: אל תלכו שלושה ימים, די שתצאו מן העיר. [↑](#footnote-ref-76)
77. הרחבה: סיפור בדרכי מרדכי על הרב מרדכי אליהו עם שר החוץ המצרי של וונצואלה שביקש ברכה לבן אחרי 8 שנים ושר החוץ של ערב הסעודית שאכל חזיר במטוס. [↑](#footnote-ref-77)
78. צ"ע למה עבר לגוף שלישי. [↑](#footnote-ref-78)
79. הרב נחום: לעשות צחוק. לומר משהו אחד ולשנות. [↑](#footnote-ref-79)
80. חידה: בשורה אחת שתי מילים אותו דבר בהיפוך אותיות – הויה ושם ד'. [↑](#footnote-ref-80)
81. הרחבה: להסביר את הדבר הסברתי קודם – "תהיה", ואמרתי להם שזה דבר לא נכון, ואח"כ הסברתי שזה יהיה עכשיו בנוסף נתנו דוגמאות לעבר הווה ועתיד. [↑](#footnote-ref-81)
82. צ"ע: האם גם התרנגולות מתו. [↑](#footnote-ref-82)
83. דאפשר שקנו מהיהודים או מארצות אחרות, והם אלו שהיו בברד וביציאת מצרים. [↑](#footnote-ref-83)
84. אם כן, חלק מהמכה זה שמקנה חייב להיות בתוך הבית. [↑](#footnote-ref-84)
85. פתיחה: מה נורא כ"כ במכת דבר? הסברנו מה התועלת של הבהמות: למלחמה, לנשיאה, לחרישה, לבשר וחלב וצמר, למסחר, להליכות ארוכות. ובנוסף זה האליל שלהם. [↑](#footnote-ref-85)
86. הרחבה: הרחבתי על הדבקה של מחלות ברוק וכדומה. [↑](#footnote-ref-86)
87. הוספה: באברי כתוב שגם בני אדם מתו. [↑](#footnote-ref-87)
88. תשע"ג: 'דבר' זה שם כללי למגפות, כיוון שהיו פה הרבה סוגי מגפות. [↑](#footnote-ref-88)
89. צ"ע דמשמע שההתראה הייתה יום אחד ולא 3 שבועות. ואצ"ל שהתורה כותבת את ההתראה של היום באחרון בלבד, וצ"ע. [↑](#footnote-ref-89)
90. צ"ע המקור. ובמדרש מובא יותר מזה – ששום דבר שדומה למיתה לא קרה להם. [↑](#footnote-ref-90)
91. באברי כתוב שהלך בעצמו, וצ"ע. [↑](#footnote-ref-91)
92. במדרש: יש שני יתורים: א. בהמה שספק למי שייכת לא מתה וידעו שהיא של ישראל. ב. בהמה שבשותפות לא תמות. [↑](#footnote-ref-92)
93. פתיחה: ביקשתי מילד שיזרוק פקק וטישו, ראינו שהטישו עף הרבה יותר נמוך. והנס היה שאף דבר קל עף גבוה. [↑](#footnote-ref-93)
94. תלמידים תשע"ד: שאל תלמיד מתוק: אז למה את מכת כינים לא עשה לפני פרעה? תירץ תלמיד יקר: כי כאן רצה להראות לו את כל המופתים שקורים במכה עצמה. שאל תלמיד מתוק: למה פרעה הסכים ללכת? יותר קשה – למה הוא לא הרג את משה? תירוצי התלמידים האהובים: פרעה רצה לבדוק אם זה יכול להיות כישוף או לא. ב. פרעה כבר קצת מאמין בד'. ג. זה היה נס, וכמו שד' אמר: "אנוכי אהיה עמך". [↑](#footnote-ref-94)
95. צ"ע איך זה קרה. [↑](#footnote-ref-95)
96. הרחבה: זוהי מכה מיוחדת שהיא על ידי משה אהרן ועל ידי הקב"ה. כי יש ג' מכות בידי אהרן (דצ"ך), ג' בידי משה (בא"ח), וג' בידי ד' (ערוב דבר, בכורות). שמות רבה יב:ה'. מובא באוצה"מ על פרק ט' פסוק כ"ג. [↑](#footnote-ref-96)
97. צ"ע: אפה החרטומים היו עד כאן וממכה זאת. ובמלבי"ם נ"ל שכותב שלא היה שייך שיבואו במכו הקודמות ע"ש. אך קשה שהרי כבר במכת כינים אמרו שזה מד' (למ"ד). [↑](#footnote-ref-97)
98. צ"ע מה קרה פתאום שרצו לבוא. [↑](#footnote-ref-98)
99. הוספה: אומר המלבי"ם שזה עוד סיבה למה לא באו למשה, כי כולם מלאים שחין ובפני מי יעשו המכה. [↑](#footnote-ref-99)
100. עיין במדרש ועיין בעה"ט תחילת בא. אמרו תלמידים יקרים: בטוח שזה היה בחוץ, שהרי כתוב אח"כ שהרים המטה השמימה. הקשתי: פה זה ההתראה. אך עיין במדרש כאן שאולי משמע כדבריהם. [↑](#footnote-ref-100)
101. הוספה: תלמיד מתוק הזכיר את מה שלמדו בנביא שנשאר ברד בסוף המכה באויר והוא ירד בספר יהושע. ולפי"ז אפש"ל שהיה במכה זו גם אבני אלגביש, וכ"כ רשב"ם. [↑](#footnote-ref-101)
102. רמז: ס"ת בלעם (בעה"ט) [↑](#footnote-ref-102)
103. תשע"ג: (אך בדבר לא שרט שריטה, כי בכל מקרה אין הוכחה באיזה רגע בדיוק התחילה המכה.) [↑](#footnote-ref-103)
104. חידה: שתי מילים אותו דבר אחת אחרי השניה – עתה עתה. [↑](#footnote-ref-104)
105. חידה: מה זה העז את העז, או – העז העז (הכנס את העז). [↑](#footnote-ref-105)
106. ואולי בגלל זה במכת דבר ד' לא אמר, כי שם עיקר המכה שיהיו בהמות שימותו אלו שלא הוכנסו הביתה. [↑](#footnote-ref-106)
107. צ"ע למה כתב מעבדי פרעה. לא הספקתי להסתכל בזה. [↑](#footnote-ref-107)
108. בצחוק אמרתי: "יראי שמים עם פאות גדולות וכו'. ואח"כ הוספתי – אלה נלחמו נגד עם ישראל על הים. [↑](#footnote-ref-108)
109. הרחבנו על התופעה של הבקרים והרעמים. איך זה נוצר (לא מהתחברות עננים), למה יש הבדל בזמן ההגעה אלינו של ברק ורעם (הרחבנו בגלי קול ובגלי אור, ובאור השמש), כל 3 שניות זה מרחק של קילומטר. הברק נוצר מפריקת חשמל מהענן לאדמה, הרעם מהחום שנוצר שגורם לתנועות אוויר. דיברנו על כליא- ברק, ראיתי שמטרתו אינו למשוך אליו את הברק אלא לבטל את הברקים באיזור. אנציקלופדיה אדומה. [↑](#footnote-ref-109)
110. מקור. [↑](#footnote-ref-110)
111. עיון: לכאורה לא מצינו שהיה שום שריפה במכה זו, ואם היו שריפות לא היה נשאר שום דבר למכה הבאה. אך א"כ מה העניין של האש? יכול להיות שזה נועד להפחיד, יכול להיות שאחרי שירד זה ישר נכבה. במדרש מובא שהיה שריפות. תלמידים תשע"ד: – שאל תלמיד יקר: איך זה לא נשרף? הסבירו כמה תלמידים – ד' לא רצה שזה ישרף (מכמה סיבות), הסבר נוסף – הברד לא התנפץ. חשבתי אולי לומר – האש לא נתפסת בדברים לחים. [↑](#footnote-ref-111)
112. הרחבה: תיארנו איך תמיד המים רבים עם האש והפוך, לפתע ד' מבקש מהם להעניש את המצרים, המים אומרים – אני? עם האש?! ולהיפך. אך לצורך זה התחברו. ובמדרש: משל לשני מחנות שהיו שונאים זה את זה, רצה המלך לעשות מלחמה - עשה שלום בינהם והלכו להילחם. (במדבר רבה י"ב:ח'). [↑](#footnote-ref-112)
113. הרחבה: במדרש: "מתלקחת" – מת לקחת, שהייתה האש לוקחת את מי שמת. [↑](#footnote-ref-113)
114. אמרו לי בשם הרב נחום שהלכו במרכבת ברזל, וקשה איך הסוסים הלכו. [↑](#footnote-ref-114)
115. ובמדרש: לא הספיק להתפלל, אלא רק פרש כפיו כבר נענה. ולמה? כי ד' לא חפץ שהרשעים ישבחו אותו, שהרי אמר פרעה ד' הצדיק (מדרש הגדול). ולפי זה נראה שתמיד היה פורש כפיו, וכאן החידוש שדי היה לו לפרוש כפיו. [↑](#footnote-ref-115)
116. תשע"ג: הרבה ילדים הסבירו טרם מלשון קודם, ראינו מקומות אחרים שאפשר להסביר כמוהם, אך כאן א"א להסביר כך [ואמנם חלק מהפרשנים מסבירים כך]. [↑](#footnote-ref-116)
117. תשע"ג: בחזרות הזכרנו את דברי האבע"ז שפרעה סבר ד' הוא לא האלהים, ולכן אמר "העתירו לד'", שלא יהיו "קולות אלוקים". [↑](#footnote-ref-117)
118. באונקלוס – כותנא. נראה לי שזה כותנה להכנת בגדים. [↑](#footnote-ref-118)
119. הרחבה: שלשום נתתי לאחין שלי מתנת יומולדת עפרון באורך מטר, הוא אמר לי – הי, איזה כיף, אני מכיר את זה, זה עפרון גמיש, הוא ניסה לעקם אותו והוא נשבר. מכאן אנו רואים שדבר קשה לא נשבר. [↑](#footnote-ref-119)
120. וכך הוא בשמות רבה י"ג:ג' על תחילת בא, שכיוון שלא חזר בתשובה ד' נעל את ליבו. וזה אחר 5 פעמים. "אתה הקשת עורפך והכבדת את ליבך – הרני מוסיף לך טמאה על טמאתך". [↑](#footnote-ref-120)